title: Bäckestan seisake

text: Bäckestan seisake (, ) oli Ruotsin rataverkolla rataosalla sijainnut rautatieasema. Liikennepaikka sijaitsi Bäckestan kylässä Ylitornion kunnassa Karungin ja Ylitornion asemien puolessa välissä.


title: Bäckestan seisake

text: Liikennepaikalla oli vain lyhyellä kivireunaisella laiturilla varustettu pääraide eikä lainkaan sivuraiteita. Alun perin liikennepaikalla oli myös miehitys sekä lipunmyynti.


title: Bäckestan seisake

text: Alun perin Statens Järnvägarin tyyppipiirustuksen mukaan ratavartijan asuinrakennukseksi nro 335 -radalle Björnmyraniin rakennettu puinen kaksikerroksinen rakennus siirrettiin Bäckestaan vuonna 1927 ja uusittiin asemarakennukseksi. Rakennuksen alakerrassa on asematoimisto, odotushuone sekä keittotila, yläkerrassa asuinhuone. Asemarakennus on asumaton.


title: Bäckestan seisake

text: Liikennepaikka lakkautettiin rataosan lakkauttamisen myötä, henkilöliikenteen päättyessä jo sitä ennen.


title: Karan Ashley

text: Karan Ashley (s. 28. syyskuuta 1975 Odessa, Texas) on yhdysvaltalainen näyttelijä, joka tuli tunnetuksi roolistaan Aisha Campbellina 1990-luvun televisiosarjassa "Mighty Morphin Power Rangers".


title: Karan Ashley

text: Ashley syntyi Texasissa vuonna 1975. Hän valmistui David W. Carter High Schoolista. Ashley harrasti pitkään tanssimista, ja 1990-luvulla hän toimi laulajana Krush-nimisessä yhtyeessä.


title: Karan Ashley

text: Ashleyn ensimmäinen näytelmärooli oli toinen keltainen Ranger Aisha Campbell alkuperäisessä "Mighty Morphin Power Rangers" -televisiosarjassa vuonna 1994. Hän korvasi Thuy Trangin, joka jätti sarjan toisen tuotantokauden puolivälissä. Ashley ehti esiintyä vielä sarjasta tehdyssä elokuvassa "Power Rangers" vuonna 1995 ennen kuin päätti jättää sarjan päättymisen jälkeen.


title: Karan Ashley

text: Sittemmin Ashley on tehnyt vierasesiintymisiä muissa televisiosarjoissa, kuten "Hangin with Mr. Cooper", "Kenan & Kel" ja "The Parkers". 2000-luvulla hän esiintyi elokuvissa "Taylor's Wall" ja "", joista viimeksi mainitun hän myös tuotti ja käsikirjoitti. Ohjaajana toimi niin ikään "Mighty Morphin Power Rangersissa" esiintynyt Johnny Yong Bosch.


title: Wrum

text: Wrum oli tammikuussa 1980 perustettu turkulainen uuden aallon rockyhtye. Sen keulahahmo oli aiemmin punk-yhtye TV:n Orjissa soittanut laulaja-kitaristi Jarmo "Jabi" Hirvi. Wrumilta ilmestyi vuosina 1980–1982 kolme singleä ja yksi albumi.


title: Wrum

text: Wrumin ensimmäinen single oli kesällä 1980 Fifty-Fifty-merkillä ilmestynyt "Takapihojen rock-tähdet", josta muodostui pienoinen uuden aallon hitti. Saman vuoden syksyllä Selecta julkaisi Wrumin ainoaksi jääneen albumin, joka oli myös nimeltään "Takapihojen rock-tähdet". Tämän jälkeen yhtye siirtyi Poko Rekordsille. Pokolle singlet "Katujen kasvatit" ja "Viiniä" olivat pettymyksiä, ja vaikka tiettävästi Wrum äänitti albumillisen verran materiaalia, sitä ei koskaan julkaistu. Yhtye hajosi "Viiniä"-singlen jälkeen, mutta esiintyi yhdellä keikalla Down By The Laituri -festivaaleilla kesällä 1997 ja myöhemmin samaisella festivaalilla 2009. Yhtye julkaisi uuden albumin 2010 toukokuussa ja myös keikkailu on jatkunut sen jälkeen.


title: Kotkan Höyrypanimo

text: Kotkan Höyrypanimo Oy oli Kotkassa vuosina 1895–1967 toiminnut panimo. Kotkan Höyrypanimo Oy vihittiin käyttöön 22. elokuuta 1895. Panimon rakennus on Kotkan toiseksi vanhin rakennus.


title: Kotkan Höyrypanimo

text: Panimorakennus sijaitsee Metsolan kaupunginosassa. Ruotsalaisen panimoarkkitehdin Alwin Jacobin suunnittelema rakennus on rakennustaiteellisesti, historiallisesti ja maisemallisesti arvokas suojeltu rakennus. Rakennuksessa on nykyisin kokous- ja koulutustiloja sekä ravintolapalveluita.


title: Kotkan Höyrypanimo

text: Panimon suosituin tuote oli Ukko-olut, jota valmistettiin sekä I- että III -veroluokassa sekä myöhemmin vuodesta 1964 III A -veroluokassa. Yhtiön tuotantoon kuului myös virvoitusjuomia.


title: Kotkan Höyrypanimo

text: Panimo lopetti toimintansa vuonna 1967, kun Mallasjuoma osti toiminnan ja lopetti oluen panemisen Kotkassa. Toiminnan lopettamisen jälkeen rakennuksessa on toiminut muun muassa autokorjaamo, höyrypesula, metallisorvaamo ja kalustovuokraamo.


title: Kotkan Höyrypanimo

text: Lääninhallitukselle tehtiin syyskuussa 1991 kaksi suojeluesitystä. Rakennus täytti museoviraston kaikki kolme suojeluperustetta. Esitysten pohjalta kaupunki alkoi käydä neuvotteluja lääninhallituksen kanssa ja vuoden 1993 alussa sovittiin panimon rakennusten suojelemisesta kaavalla.


title: Stephan Engels

text: Stephan Engels (s. 6. syyskuuta 1960) on saksalainen jalkapallovalmentaja ja entinen keskikenttäpelaaja.


title: Stephan Engels

text: Engels aloitti peliuransa 1. FC Kölnissä, jonka juniorijoukkueessa hän oli pelannut 1976–78. Engels edusti "Kilipukkeja" koko uransa ajan, kaikkiaan 12 kautta. Hän oli mukana voittamassa Saksan cupia kaudella 1982/83. Hän oli myös häviämässä cupin finaalissa kaksi kertaa ja UEFA Cupissa kerran. Saksan mestaruushopeaa Engelsille kertyi kaksi kappaletta.


title: Stephan Engels

text: Saksan maajoukkueessa Engels debytoi vuonna 1982. Hän oli Jupp Derwallin luotsaamassa MM-joukkueessa 1982. Hän ei kuitenkaan saanut peliaikaa MM-hopeaa saavuttaneessa joukkueessa, jonka tähtinä häärivät muun muassa Karl-Heinz Rummenigge, Pierre Littbarski ja Uli Stielike. Kaikkiaan Engels pelasi maajoukkueurallaan kahdeksan A-maaottelua.Peliuransa jälkeen Engels on yrittänyt tehdä uraa valmentajana, mutta toistaiseksi laihoin tuloksin. Hän aloitti vuonna 1992 1. FC Kölnin juniorijoukkueen päävalmentajana. Elokuussa 1995 hän nousi "Kilipukkien" päävalmentajaksi Morten Olsenin lähdön jälkeen, mutta menestys ei ollut kehuttavaa ja hän sai potkut maaliskuussa 1996. Hän palasi takaisin juniorijoukkueeseen, jota luotsasi vuoteen 1999 saakka.


title: Stephan Engels

text: 1999–2001 Engels toimi Wuppertaler SV:n managerina. Sittemmin hän on toiminut 1. FC Kölnissä scoutin tehtävissä.


title: Ultuna

text: Ultuna on Helsingin 59. kaupunginosa. Se käsittää Porvoonväylän pohjoispuolella olevan osan Sipoosta Helsinkiin vuoden 2009 alussa liitetystä Östersundomin peruspiiristä.


title: Ultuna

text: Ultuna jakautuu kahteen osa-alueeseen, jotka ovat Landbo ja Puroniitty.


title: Ultuna

text: Kaupunginosa sai nimensä kaupunginhallituksen 8. joulukuuta 2008 tekemällä päätöksellä alueen keskivaiheilla sijaitsevan tilan mukaan. Nimen sille on antanut Uppsalan maatalouskorkeakoulussa opiskellut Nils Gustaf Borgström palattuaan Suomeen vuonna 1941. Nimi johtuu samannimisestä Uppsalan kaupunginosasta, jossa mainittu korkeakoulu sijaitsee.


title: Kalajoen kapina

text: Kalajoen kapinaksi kutsutaan lokakuun alussa 1953 Kalajoella Keski-Pohjanmaalla markkinatanssien aikana tapahtunutta yhteenottoa poliisin ja iltamayleisön välillä. Noin kymmenen minuuttia kestäneessä yhteenotossa ei kukaan loukkaantunut ja aineelliset vahingotkin jäivät vähäisiksi, mutta seuraavana vuonna pidetyssä oikeudenkäynnissä tuomittiin 5 henkilöä kapinasta syytettynä kuritushuonerangaistuksiin ja kaksi muuta sai ehdollisen tuomion. Ankaria tuomioita ei Kalajoella hyväksytty, vaan niitä pidettiin viranomaisten kostona poliisien kokemasta arvovallan menetyksestä.


title: Kalajoen kapina

text: Tapaus sai alkunsa Kalajoen nuorisoseuran järjestämien markkinatanssien aikana, kun nuorisoseuran talolla paikalla olleet liikkuvan poliisin konstaapeli ja paikallinen poliisi yrittivät lähteä viemään muutamia humalaisina häirikköinä pitämiään nuoria miehiä putkaan poliisiautolla. Iltamayleisön mielestä poliisin toiminta oli pikkumaista ja virkaintoista. Kun erästä miehistä ryhdyttiin viemään poliisiautoon, hän löi toista konstaapeleista samalla, kun paikalle kertynyt yleisö vaati miehen vapauttamista. Lyönnin kohteena ollut poliisi koetti lyödä pidätettyä, mutta lyönti osuikin erääseen sivulliseen, jota poliisi yritti sitten myös viedä autoon. Yleisö puuttui kuitenkin tässä vaiheessa asiaan ja riisti pidätetyt poliiseilta. Poliisit pakenivat autoonsa, mutta eivät heti päässeet lähtemään, kun osa miehistä nosti auton perää ilmaan. Tilannetta seuraamaan oli tässä vaiheessa tullut jo useita satoja henkilöitä, sillä tanssisalissa oli juuri päättynyt markkinapolska ja tanssijat tulivat nyt ulos vilvoittelemaan.


title: Kalajoen kapina

text: Poliisit palasivat tanssipaikalle saatuaan lisävahvistuksia, mutta tässä vaiheessa yleisö oli jo hajaantunut paikalta tanssien jatkuessa. Lopullisiksi kapinan vahingoiksi jäivät rikkoontunut poliisiauton ovi, jonka korjaaminen tuli maksamaan 112 markkaa, sekä erään kapinoitsijan piikkilangoissa revenneet housut. Poliisi oli kuitenkin kärsinyt arvovaltatappion.


title: Kalajoen kapina

text: Kalajoen nimismies Yrjö Närhinen joutui käynnistämään asiassa tutkinnan, sillä sisäministeriössä haluttiin saada selvyys siihen, mistä poliisiauton oven korjauslasku oli syntynyt. Kapinan päätekijöinä pidetyt miehet pidätettiin ja vietiin joulukuun alussa tutkintavankeuteen Oulun lääninvankilaan. Tammikuussa 1954 viisi heistä tuomittiin kapinasta keskimäärin noin puolentoista vuoden kuritushuonerangaistuksiin ja kaksi sai puoli vuotta ehdollista vankeutta. Tapauksen erikoisuutta lisäsi se, että Kalajoella suljetuin ovin käydyssä oikeudenkäynnissä tuomarina oli asessori Iivari Liukko Helsingistä ja syyttäjänä Kalajoen nimismiehen asemesta poliisitarkastaja Tapani Linna Oulusta. Pidätettyjen joukossa oli Kalajoen Nuorisoseuran puheenjohtaja Janne Siipola ja seuran järjestysmiehenä toiminut maanviljelijä Joni Ojala. Siipola sai tuomion yllytyksestä väärään valaan, ja Ojalalle langetettiin puoli vuotta ehdollista vankeutta, vaikka hän ei ollut osallistunutkaan tapahtumiin vaan päinvastoin kieltänyt paikalla ollutta yleisöä koskemasta poliisiautoon.


title: Kalajoen kapina

text: Kalajoella yleinen mielipide piti tuomioita epäoikeudenmukaisina ja liian ankarina. Nimismies Närhinen erosi virastaan, koska hän ei halunnut osallistua jutun käsittelyyn, jossa hänen mielestään liikkuvan poliisin arvovallan palauttaminen oli sanellut syytetyille langetetut tuomiot. Kalajoen kirkkoherra ja entinen Maalaisliiton kansanedustaja V. H. Kivioja yritti saada tuomiot purettua ja tuomitut armahdettua. Kivioja oli asiasta yhteydessä muun muassa Urho Kekkoseen, ja hän lähetti myös asiasta oikeuskanslerin virastoon useita kantelukirjelmiä, joissa viranomaisia syytettiin tapauksen tutkinnan ja kuulustelujen aikana tehdyistä virheistä ja jopa vääristä valoista. Kapinan seurauksena kalajokilaisten ja poliisiviranomaisten välit pysyivät pitkään jännittyneinä.


title: Steve Mason

text: Steve Mason (s. 29. toukokuuta 1988 Oakville, Ontario) on kanadalainen jääkiekkomaalivahti, joka edustaa NHL-seura Winnipeg Jetsiä.


title: Steve Mason

text: Mason pelasi ennen NHL-uraansa Ontarion OHL-junioriliigassa. Kaudella 2005–2006 hän oli London Knightsin kakkosmaalivahti ja pelasi 12:ssa liigan runkosarjaottelussa. Seuraavalla kaudella hän pelasi 62:ssa runkosarjaottelussa torjuntaprosentilla 91,4 ja päästettyjen maalien keskiarvolla 3,20. Hän oli kaudella 2006–2007 eniten otteluita voittanut OHL-maalivahti torjuttuaan Knightsille 45 runkosarjavoittoa, mikä oli OHL:n ennätys, kunnes Andrew Engelage paransi sitä kaudella 2008–2009. Mason nimettiin kauden päätteeksi OHL:n vuoden maalivahdiksi.


title: Steve Mason

text: Mason aloitti myös OHL-kauden 2007–2008 London Knightsissa, mutta tammikuussa 2008 hän siirtyi Kitchener Rangersiin pelaajakaupassa, jossa Knightsiin siirtyivät hyökkääjä Phil Varone, puolustaja Steve Tarasuk ja neljä varausvuoroa. Hän pelasi tuolla runkosarjakaudella 42:ssa ottelussa, 26:ssa Knightsin ja 16:ssa Rangersin riveissä, OHL:n neljänneksi parhaalla torjuntaprosentilla 91,6 ja viidenneksi parhaalla päästettyjen maalien keskiarvolla 2,51. Huhtikuussa 2008 Mason kävi läpi polvileikkauksen ja hän joutui olemaan sivussa, kun Rangers voitti OHL:n mestaruuden ja pelasi isäntäjoukkueena Memorial Cup -turnauksessa.


title: Steve Mason

text: Mason sai NHL-varauksen vuonna , kun Columbus Blue Jackets varasi hänet numerolla 69 varaustilaisuuden kolmannella kierroksella. Hän pelasi ensimmäiset NHL-ottelunsa kaudella 2008–2009. Syyskuussa 2008 hänelle tehtiin toinen polvileikkaus, josta toivuttuaan hän pelasi kolme AHL-liigan runkosarjaottelua Syracuse Crunchissa. Pascal Leclairen loukkaannuttua Mason kutsuttiin ylös Blue Jacketsin kokoonpanoon ja hän pelasi ensimmäisen NHL-ottelunsa 5. marraskuuta 2008, jolloin Blue Jackets kohtasi Edmonton Oilersin. Columbus voitti ottelun maalein 5–4. Hän torjui voiton kolmessa ensimmäisessä NHL-ottelussaan ja yhteensä viisi voittoa kahdeksasta marraskuussa 2008 pelatusta ottelusta, ja tuli nimetyksi marraskuun kuukauden tulokkaaksi. Mason nimettiin myös joulukuun 2008 kuukauden tulokkaaksi, kun hän torjui kuukauden aikana voiton seitsemässä ottelussa kahdestatoista, saavutti torjuntaprosentin 95 ja päästettyjen maalien keskiarvon 1,41 ja päätti kuukauden kolmeen peräkkäiseen nollapeliin.


title: Steve Mason

text: Mason pelasi NHL:n tulokaskaudellaan 61 runkosarjaottelua, joista voitto-otteluja 33, ja sai torjuntaprosentikseen 91,6 sekä päästettyjen maalien keskiarvokseen 2,29. Hän torjui runkosarjakauden aikana kymmenen nollapeliä, enemmän kuin liigan kukaan muu maalivahti tuolla kaudella. Mason pelasi myös kevään 2009 pudotuspeleissä, jotka olivat Columbus Blue Jacketsin historian ensimmäiset. Hänet palkittiin kauden päätyttyä NHL:n vuoden tulokkaan palkinnolla Calder Memorial Trophylla ja nimettiin sekä toiseen tähdistökentälliseen (NHL Second All-Star Team) että tulokkaiden tähdistökentälliseen (NHL All-Rookie Team). Lisäksi hän sijoittui kolmen parhaan joukkoon äänestyksessä liigan parhaan maalivahdin palkinnon Vezina Trophyn saajasta.


title: Steve Mason

text: Mason edusti Columbus Blue Jacketsia kauteen 2012–2013 asti, jolla hän menetti joukkueen ykkösmaalivahdin aseman Sergei Bobrovskille. Hän siirtyi huhtikuussa 2013 juuri ennen kauden siirtotakarajaa Philadelphia Flyersiin, joka antoi Blue Jacketsille vaihdossa maalivahti Michael Leightonin ja kolmannen kierroksen varausvuoron. Philadelphiassa Mason pelasi kauden Ilja Bryzgalovin takana joukkueen kakkosmaalivahtina. Kauden päätyttyä Philadelphia Flyers osti Bryzgalovin sopimuksen ulos, ja Masonista näytti tulevan Flyersin ykkösmaalivahti kaudeksi 2013–2014, kunnes Flyers hankki hänen kilpailijakseen Ray Emeryn.


title: Steve Mason

text: Mason edusti Kanadaa vuoden 2008 jääkiekon nuorten maailmanmestaruuskilpailuissa, jotka pelattiin Tšekissä. Hän pelasi viisi ottelua, joista Kanada voitti kaikki, torjuntaprosentilla 95,1 ja päästettyjen maalien keskiarvolla 1,19. Mason oli voittamassa nuorten MM-kultaa ja hänet nimettiin MM-turnauksen parhaaksi maalivahdiksi sekä arvokkaimmaksi pelaajaksi.


title: Steve Mason

text: Kanadan jääkiekkomaajoukkueen päävalmentaja Mike Babcock valitsi Masonin Kanadan alustavaan olympiakokoonpanoon Vancouverin talviolympialaisiin 2010. Alustavassa kokoonpanossa olivat mukana maalivahdeista myös Roberto Luongo, Martin Brodeur, Marc-Andre Fleury, Carey Price sekä Cam Ward. Mason oli joukkueen mukana leirillä, mutta häntä ei valittu Kanadan lopulliseen kokoonpanoon. Kanadaa edustivat Vancouverin olympiakisoissa maalivahdit Brodeur, Fleury ja Luongo.


title: Gerco Schröder

text: Gerco Schröder (s. 28. heinäkuuta 1978) on hollantilainen esteratsastaja. Omien sanojensa mukaan Schröder aloitti ratsastuksen siitä syystä, että hänen koko perheensä olivat hevosihmisiä ja hänen kaksi vanhempaa veljeään, Wim ja Ben Schröder, olivat jatkuvasti ratsastamassa.


title: Gerco Schröder

text: Schröderin tärkeimmät kisahevoset tällä hetkellä ovat Eurocommerce-hevoset Acapulco, Milano, Monaco ja Ventimiglia. Hän ratsastaa ja kilpailee myös jonkin verran muilla hevosilla.


title: Steve Cardenas

text: Steve Cardenas (oik. Stephen Antonio Cardenas, s. 29. toukokuuta 1974 Langley Air Force Base, Virginia) on yhdysvaltalainen kamppailulajien opettaja ja Young Artist -ehdokkuuden saanut entinen näyttelijä, joka tuli tunnetuksi roolistaan Rocky DeSantosina televisiosarjassa "Mighty Morphin Power Rangers".


title: Steve Cardenas

text: Cardenas syntyi Virginiassa, jossa hän kiinnostui taistelulajeista noin 12-vuotiaana. Hänellä on 5. danin musta vyö taekwondossa ja musta vyö brasilialaisessa jujutsussa Brasilialaista jujutsua hän alkoi harrastamaan vuonna 1997 lopetettuaan näyttelemisen. Cardenas harrasti lajia vuoteen 2000 saakka, kunnes piti taukoa. Hän palasi lopulta takaisin lajin pariin vuonna 2008. Sittemmin Cardenas on osallistunut myös Yhdysvalloissa järjestettyihin turnauksiin.


title: Steve Cardenas

text: Cardenas opetti kamppailulajeja Kaliforniassa ja Texasissa kaiken ikäisille, ja on vuodesta 2008 alkaen keskittynyt enimmäkseen opettamaan brasilialaista jujutsua Hollywoodissa ja karatea lapsille.


title: Steve Cardenas

text: Cardenas perusti yhdessä joogaohjaajan Michelle Muenchin kanssa oman dojon Burbankiin kesällä 2011 nimeltä "Force/Balance", joka avattiin 1. elokuuta 2011. Kuntokeskuksessa harjoitellaan brasilialaista jujutsua ja joogaa.


title: Steve Cardenas

text: Cardenas päätyi näyttelijäksi asuessaan Dallasissa, jossa hän kuuli radiosta Power Rangers -sarjan tuottajien etsivän uusia näyttelijöitä toiselle tuotantokaudelle. Tuolloin koe-esiintymisiä pidettiin Texasissa, Floridassa, New Yorkissa ja Kaliforniassa. Paikan päällä Texasissa Cardenas kertoi olevan noin 4000 ehdokasta, joilta mielellään haluttiin kokemusta voimistelusta tai kamppailulajeista. Sarjan koe-esiinnyttäjät lopulta soittivat parin päivän päästä Cardenasille hänen saaneen roolin ja täytyi enää koe-esiintyä sarjan tuottajille Kaliforniassa. Koe-esiintymisestä parin päivää myöhemmin Cardenas sai roolin ja hänet valittiin Punaiseksi Rangeriksi.


title: Steve Cardenas

text: Se oli samalla Cardenasin ensimmäinen näytelmärooli ollessaan toinen Punainen Ranger, Rocky DeSantos alkuperäisessä televisiosarjassa "Mighty Morphin Power Rangers" vuonna 1994. Hän korvasi Austin St. Johnin, joka jätti sarjan toisen tuotantokauden alussa. Cardenas näytteli roolissaan myös sarjan aikana tehdyssä elokuvassa "Power Rangers" vuonna 1995. Hän esiintyi vielä hahmonsa roolissa tällä kertaa sinisenä Rangerina televisiosarjassa "Power Rangers Zeo", jonka jälkeen Cardenas päätti keskittyä enemmän karate kouluunsa Etelä-Kaliforniassa. Cardenas palasi vielä rooliinsa vuonna 1997 vierailtuaan pelkästään Rocky DeSantosina televisiosarjassa "Power Rangers Turbo" ja elokuvassa "Power Rangers turbovaihteella".


title: Salmenkallio

text: Salmenkallio () on Helsingin 56. kaupunginosa. Se sijaitsee Helsingissä Östersundomin peruspiirissä Vuosaaren pohjoispuolella. Etelässä se rajoittuu Porvarinlahteen. Ennen vuotta 2009 nykyinen Salmenkallio kuului suurimmaksi osaksi Vantaan Länsisalmen kaupunginosaan, itäisin osa Sipooseen.


title: Salmenkallio

text: Östersundomin peruspiiriin kuuluvan Salmenkallion osa-alueen asukasluku oli vuodenvaihteessa 2008/2009 ennakkotiedon mukaan vain 40 henkeä . Salmenkallio on suurimmaksi osaksi rakentamatonta aluetta. Vain sen itäosassa on vanha pientaloalue. Meren läheisyys näkyy hyvin alueen maiseman ilmeessä. Aivan meren tuntumassa sijaitsevat Porvarinlahden ja Kasakallion arvokkaat luontoalueet kuuluvat osana Mustavuoren suojelualueeseen. Alueen läpi kulkevat Vuosaaren satamatie ja Vuosaaren satamarata, molemmat suurimmaksi osaksi tunnelissa.


title: Turku 2011

text: Turku 2011 () on Turun kulttuuripääkaupunkihankkeen virallinen nimi. Euroopan unionin kulttuuriministerineuvosto nimitti Turun ja Tallinnan Euroopan kulttuuripääkaupungeiksi marraskuussa 2007. Kaupungit toimivat Euroopan kulttuuripääkaupunkeina vuonna 2011. Turussa hanketta koordinoi Turku 2011 -säätiö. Tammikuussa 2011 avattiin kulttuurikeskus Logomo, joka toimii Turun kulttuuripääkaupunkivuoden näyttelyiden ja tapahtumien päänäyttämönä.


title: Turku 2011

text: Vuoden teema on Turku palaa. Tämä viittaa ennen kaikkea uusiutumiseen, tahtoon ja intoon – sekä myös Turun kymmenien kaupunkipalojen värittämään historiaan.


title: Turku 2011

text: Kulttuuri ymmärretään Turku 2011 -prosessissa laajasti. Perinteisten taiteiden rinnalla tärkeitä ovat esimerkiksi arjen kulttuuri, liikunta, työn kulttuuri, ruokakulttuuri sekä tiede ja tutkimus.


title: Turku 2011

text: Turun haku kulttuuripääkaupungiksi oli alkanut jo maaliskuussa 2004 Turun kaupunginvaltuuston päätöksellä . Kulttuuripääkaupunkihaun valmistelun keskiössä olivat avoimuus ja laaja yhteistyö. Prosessiin osallistui tuhansia ihmisiä eri aloilta, väestö- ja ikäryhmistä kaikkialta Varsinais-Suomesta muun muassa avoimissa yleisötilaisuuksissa. Niistä ensimmäiset järjestettiin jo vuonna 2005.


title: Turku 2011

text: Suomen ehdokas vuoden 2011 kulttuuripääkaupungiksi valittiin opetusministeriön helmikuussa 2005 julkistamalla kansallisella kilpailulla, johon osallistui seitsemän kaupunkia: Jyväskylä, Lahti, Mänttä, Oulu, Rovaniemi, Tampere ja Turku. Kansallisen asiantuntijaraadin hakemuksista tekemän arvioinnin perusteella kulttuuriministeri Tanja Saarela päätti Turun valitsemisesta Suomen kulttuuripääkaupun-kiehdokkaaksi 19.6.2006.


title: Turku 2011

text: Turku jätti kulttuuripääkaupunkihakemuksensa EU:n arvioitavaksi joulukuussa 2006. EU:n arviointipaneelin raportissa kesäkuussa 2007 Turun hakemusta ja valmistelutyötä kiiteltiin huolellisuudesta, laaja-alaisuudesta ja Itämeren alueen huomioimisesta. EU teki virallisen päätöksen Turun ja Tallinnan nimityksestä 16. marraskuuta 2007.


title: Turku 2011

text: Turku 2011 -ohjelma on tärkein osa kulttuuripääkaupungin toteutusta. Ohjelma koottiin noin 165 hankkeesta, jotka valikoituivat keväällä 2008 käynnissä olleesta avoimesta hankehausta. Itse tapahtumia järjestettiin tuhansia. Kulttuuripääkaupunkivuoden ohjelma tuo tapahtumia, tilaisuuksia ja elämyksiä kaikkialle Turkuun ja Varsinais-Suomeen.


title: Turku 2011

text: Turku 2011 -ohjelmaan valittujen hankkeiden tulee toteuttaa Turku 2011 -strategiaa ja sen päätavoitteita pitkäkestoisesti. Turku 2011:n päätavoitteita ovat hyvinvoinnin lisääminen, kansainvälisyyden vahvistaminen sekä luovan talouden kasvattaminen. Turku 2011 tavoittelee kaikessa toiminnassaan kohtaamisia sekä uutta, toimialat ylittävää kestävää yhteistyötä, jolla on pitkäkestoiset vaikutukset koko alueen kehitykseen.


title: Turku 2011

text: Ohjelma julkistettiin vuonna 2010. Yksi ohjelman ensimmäisistä suurista menestyksistä oli hevimusikaali 1827 - Infernal Musical.


title: Turku 2011

text: Turun kulttuuripääkaupunkivuoden hakemuskirjan mukaan "Turku 2011 toteuttaa ensimmäistä kertaa kulttuuripääkaupunkien historiassa myös virtuaalisen kulttuuripääkaupungin. Live2011.com on mediasisältöjen ja Turku2011 -ohjelman ympärille rakentuva aktiivinen sosiaalisen median yhteisö, joka toimii kulttuurin, digitaalisen sisältötuotannon ja teknologian näyteikkunana muulle Euroopalle ja maailmalle.


title: Turku 2011

text: Live2011 kerää yhteen erilaisia mediasisältöjä (mobiilit kaupunkiseikkailut ja opasjärjestelmät, ubiikkimediateokset, animaatiot, elokuvat, pelit, demot ja muu multimediataide) Live2011.com:in omalla sisältöhaulla vuoden 2009 alusta lähtien. Useat kulttuuripääkaupunkivuoden hankkeitten huipentumat tallennetaan ja esitetään live2011.comissa webcasteina."


title: Turku 2011

text: Käytännössä live2011.comin tavoitteet toteutettiin www.turku2011.fi-sivustolla, josta löytyivät mobiilikarttapalvelut, animaatiot, videot ja Live Grand Prix 2011 -mediakilpailun demot. Lisäksi turku2011-etusivulla esitettiin suorina lähetyksinä esimerkiksi lapsen oikeuksien päivän päätapahtuma Suomessa ja The Elements -akrobatianäytös Aurajoessa sekä Eurocultured-festivaali kokonaisuudessaan.


title: Turku 2011

text: Vuoden 2011 kulttuuripääkaupungit Turku ja Tallinna sijaitsevat lähempänä toisiaan kuin yksikään kulttuuripääkaupunkikaksikko koskaan aiemmin. Kaupunkien yhteisiä tavoitteita ovatkin tietoisuuden lisääminen Itämeren alueesta, molempien maiden kulttuurien esiin nostaminen, hyvinvoinnin lisääminen, kaupunkitilojen parantaminen, sekä luovien alojen toiminnan ja pitkäjännitteisen yhteistyön kehittäminen.


title: Turku 2011

text: Kaupungit toteuttivat myös useita kulttuuriproduktioita yhdessä vuoden aikana.


title: Turku 2011

text: Euroopan unioni on valinnut yhden tai useamman kaupungin kulttuuripääkaupungiksi vuodesta 1985 lähtien. Kulttuuripääkaupunkiohjelman avulla EU on halunnut lisätä Euroopan kansalaisten vuorovaikutusta sekä esitellä Euroopan kulttuurien rikkautta ja moninaisuutta.


title: Turku 2011

text: Turku 2011 -säätiö


title: Turku 2011

text: Kulttuuripääkaupungin toteutuksesta vastaa tammikuussa 2008 toimintansa aloittanut Turku 2011 -säätiö. Toimeksiantonsa säätiö on saanut Turun kaupungilta, jolle kulttuuripääkaupunkiasema on myönnetty. Säätiön tehtävänä on koordinoida ja rahoittaa kulttuuripääkaupunkiohjelmaan valittavia hankkeita sekä huolehtia kulttuuripääkaupungin viestinnästä. Säätiön toiminta jatkuu vuoden 2016 loppuun. Turku 2011 -säätiön toimitusjohtaja on Cay Sevón ja ohjelmajohtaja Suvi Innilä.


title: Turku 2011

text: Turku 2011 -säätiön hallituksen puheenjohtajana toimii ministeri Christoffer Taxell. Puheenjohtajan ja kahdeksan muuta hallituksen jäsentä on nimittänyt Turun kaupunki. Lisäksi Suomen opetus- ja kulttuuriministeriö, työ- ja elinkeinoministeriö, ulkoministeriö, Taiteen keskustoimikunta, Elinkeinoelämän keskusliitto sekä Varsinais-Suomen liitto ovat kukin nimittäneet yhden hallituksen jäsenen.


title: Turku 2011

text: Kulttuuripääkaupunkiprosessin neuvoa-antavana elimenä toimii joulukuussa 2007 perustettu Turku 2011 -valtuuskunta. Sen puheenjohtaja on Turun yliopiston rehtori Keijo Virtanen. Valtuuskunnan jäsenet edustavat laajasti yhteiskunnan eri aloja koko maasta. Valtuuskunnan jäsenet nimeää Turun kaupunki.


title: Turku 2011

text: Hallitus


title: Turku 2011

text: Turun kaupungin nimittämät:


title: Turku 2011

text: Muiden tahojen nimittämät:


title: Turku 2011

text: ValtuuskuntaTurku 2011 -säätiön tavoitebudjetti vuosiksi 2008–2016 on 55 miljoonaa euroa. Rahoitus on säätiön koordinoiman operatiivisen toiminnan rahoitusta eli se sisältää Turku 2011 -ohjelmaan valittavien hankkeiden rahoituksen, viestinnän sekä säätiön oman toiminnan.


title: Turku 2011

text: Tavoitebudjetista 18 miljoonaa euroa on valtion rahoitusta. Valtion rahoituksen ehtona on, että Turun kaupunki sitoutuu vastaavasti 18 miljoonan euron rahoitukseen. Kulttuuripääkaupungin budjetista 19 miljoonaa euroa on tarkoitus rahoittaa muulla kuntarahoituksella, yritysyhteistyöllä ja sponsorointituloilla, säätiöiden ja rahastojen tuilla sekä esimerkiksi EU-rahoituksella.


title: Tulkinta

text: Tulkinta, katso:


title: Bryan Spicer

text: Bryan Spicer on yhdysvaltalainen televisio-ohjaaja ja tuottaja, joka on ohjannut televisiosarjoja 1980-luvulta lähtien. Parhaiten hänet tunnetaan ohjaamastaan sarjasta "24". Sen lisäksi Spicer on ohjannut muita menestyneitä televisiosarjoja, kuten "Salaiset kansiot", "House", "CSI", "Kadotettu", "Eureka", "Pako" ja "". Spice on myös ohjannut muutamia elokuvia, kuten "Power Rangers", "Hullunkurinen laivasto", "Myötä- ja vastoinkäymisissä" sekä "Outoja tarinoita".


title: Nikolai Tšebotko

text: Nikolai Tšebotko (s. 29. lokakuuta 1982 Štšutšinskin piiri, Akmolan alue, Kazakstanin SNT) on kazakstanilainen hiihtäjä.


title: Nikolai Tšebotko

text: Tšebotko kilpaili maailmancupissa ensimmäisen kerran vuonna 2001. Hän sijoittui kymmenen parhaan joukkoon ensimmäisen kerran oltuaan seitsemäs tammikuussa 2006 Oberstdorfissa käydystä sprinttikilpailusta. Parhaimmillaan hän on ollut viides Canmoren sprintissä helmikuussa 2010 ja Davosin sprintissä helmikuussa 2013. Hän voitti Denis Volotkan kanssa vapaan hiihtotavan parisprintin Quebecissä joulukuussa 2012. Arvokisoissa Tšebotko on edustanut maataan 2002 Salt Lake Cityn kisoista lähtien. Hän oli kahdeksas 2005 Oberstdorfin MM-kisojen sprintissä. Parisprintissä hän oli kuudes Torinon olympialaisissa 2006. Val di Fiemmen MM-kilpailuissa 2013 Tšebotko oli parisprintin kolmas yhdessä Aleksei Poltoraninin kanssa.


title: Nikolai Tšebotko

text: Tšebotko on naimisissa ja hänellä on yksi lapsi. Hän harrastaa kalastusta ja autoja.


title: Illuusioargumentti

text: Illuusioargumentti on argumentti aistinsisältöjen olemassaolon puolesta. Se on suunnattu niin kutsuttua suoraa eli naiivia realismia vastaan. Argumentti voi hyödyntää esimerkiksi sellaista luonnossa esiintyvää illuusiota, jossa aistit saavat väärän kuvan. Tunnettu on suoran tikun argumentti. Kun pidän täysin suoraa tikkua veden alla, se ei näytä suoralta. Tiedän, että tikku on suora, mutta sen havaitseminen veden läpi saa aikaan taipumisen vaikutelman, enkä voi muuttaa aistivaikutelmaa. Havaitsen aistinsisältöjen kautta, mutta en saa oikeaa tietoa.


title: Lauantai-ilta

text: Lauantai-ilta on Mamban toinen studialbumi. Se julkaistii vuonna 1986 levymerkillä Kräk!.


title: Against It All

text: Against It All oli kiuruvetinen 1990-luvun puolivälissä toiminut skate punk -yhtye. Spinefarm Records julkaisi yhtyeeltä yhden EP:n ja albumin. Against It All hajosi vuonna 1998, mutta se esiintyi Helsingissä Nosturissa Millencolinin lämmittelijänä maaliskuussa 2006.Blank-albumilla:


title: Typhoon (tuotemerkki)

text: Typhoon on multimediaelektroniikan tuotemerkki. Sen valmistaja Anubis-yhtiö on suuri kansainvälinen oheislaitteiden valmistaja. Se on yksi maailman johtavista alansa markkinavoimista. Anubis kehittää, valmistaa ja myy tuotteitaan maailmanlaajuisesti kahdeksan tytäryhtiön (Ranska, Saksa, Italia, Espanja, Taiwan, Hongkong, Intia ja Singapore) sekä jälleenmyyjien kautta. Yhtiön tutkimus- ja kehittelykeskukset sijaitsevat Hongkongissa ja Singaporessa.


title: Yōko Inada

text: Yōko Inada (, s. 6. syyskuuta 1969 Fukuoka) on japanilainen pistooliampuja.


title: Yōko Inada

text: Inada on saavuttanut MM-kilpailuissa Barcelonassa 1998 hopeaa 10 m ilmapistoolissa tuloksella 484.0 (383+101.0).


title: Syksy (albumi)

text: Syksy on Mamban kolmas studioalbumi. Se julkaistii vuonna 1987 levymerkillä Kräk!.


title: Syksy (albumi)

text: Albumi myi ilmestymisvuotenaan kultaa.


title: Power of 10

text: Power of 10 on Janne Katajan juontama suomalainen visailuohjelma, jota esitti MTV3. Ohjelman ideana on se, että kilpailija tietää, kuinka monta prosenttia suomalaisista tekee jotain tiettyä asiaa, esimerkiksi kuinka moni on oksentanut julkisella paikalla.


title: Power of 10

text: Ohjelma perustuu samannimiseen yhdysvaltalaiseen ohjelmaformaattiin. Ohjelmaa esitetään myös monissa muissa maissa.


title: Power of 10

text: Ensimmäisestä oikeasta arviosta voittaa 10 €. Siitä eteenpäin voittosumma aina kymmenkertaistuu edelliseen verrattuna, mistä tuleekin ohjelman nimi. Pääpotti on 100 000 euroa. Se saadaan, kun pelaaja vastaa viidenteen kysymykseen oikein (formula_1 = 100 000).


title: Power of 10

text: Power of 10 -katsojapeliä juontaa vuoden 2008 Big Brotherista julkisuuteen tullut Andreas Grönblom.


title: Vilho Kivioja

text: Vilho Heikki (V. H.) Kivioja (21. tammikuuta 1896 Kalajoki – 2. marraskuuta 1977 Helsinki) oli Maalaisliiton kansanedustajana 1930-luvulla ja sotavuosina toiminut Kalajoen kappalainen ja kirkkoherra.


title: Vilho Kivioja

text: Kiviojan vanhemmat olivat talollinen Heikki Kivioja ja Susanna Sofia Himanka. Hän pääsi ylioppilaaksi 1915 ja suoritti teologian erotutkinnon 1918 sekä vihittiin papiksi samana vuonna. Kivioja suoritti vielä pastoraalitutkinnon 1920. Hän kävi myös Ammattienedistämislaitoksen moottori-, traktori- ja karkaisukurssit 1926 ja sotien jälkeen Kivioja valmistui filosofian kandidaatiksi 1945, auskultoi uskonnonopettajan pätevyyttä varten Helsingin normaalilyseossa ja tuli filosofian maisteriksi 1947. Vilho Kivioja oli naimisissa vuodesta 1918 Alice Johanna Bergrothin kanssa.


title: Vilho Kivioja

text: Kivioja toimi ylimääräisenä pappina Rovaniemellä 1918–1920, Hyrynsalmella 1920–1922, Oulun läänin Pyhäjärvellä ja Haapajärvellä 1922 sekä Kuivaniemellä 1923. Hän oli Kalajoen kappalaisena 1923–1940 ja kirkkoherrana 1940–1968 sekä Kalajoen rovastikunnan lääninrovastina 1962–1968. Kivioja toimi myös Kalajoen yhteiskoulun rehtorina sekä uskonnon ja pikakirjoituksen opettajana 1948–1953 ja hän opetti lisäksi Kalajoen kansalaisopistossa. Kivioja sai rovastin arvonimen 1946.


title: Vilho Kivioja

text: Kivioja oli kansanedustajana 1929–1945 edustaen Oulun läänin eteläistä vaalipiiriä 1929–1939 ja Oulun läänin vaalipiiriä 1939–1945. Kansanedustajakaudellaan Kivioja vaikutti Alavieska–Rautio-maantien ja Siipojoen perkauksen toteuttamiseen mutta hän ei onnistunut samaan yrityksistään huolimatta rautatietä Kalajoelle. Kivioja kuului myös 1920-luvulla Kalajoen kunnanvaltuustoon. Kalajoen suojeluskuntaan Kivioja kuului vuodesta 1917.


title: Vilho Kivioja

text: Kivioja oli Zions Missionstidningin päätoimittajana 1932–1957 sekä kirjoitti yli 40 vuoden ajan sanomalehti Liittoon sunnuntaikirjoitukset nimimerkillä "VHK". Hän oli myös pikakirjoittajana, harrasti esperantoa ja sukututkimusta sekä toimi sanakirjasäätiön kerääjänä.


title: Vilho Kivioja

text: Yksi Vilho Kiviojan 11 lapsesta oli lääkintöneuvos ja kirurgian ylilääkäri Olli Kivioja. Kiviojan lapsenlapsi on kansanedustaja Anna-Maja Henriksson (rkp.).


title: Ahkerat Simpanssit

text: Ahkerat Simpanssit on suomalainen toukokuussa 1994 perustettu avantgardistinen folk rock -yhtye, joka on yksi Absoluuttisen Nollapisteen sivuprojekteista. Yhtyeen musiikkia julkaistiin Diu Dau Tapesin kaseteilla 1990-luvulla ja 2000-luvun alussa. Vuonna 2003 Johanna Kustannus/Megamania julkaisi Ahkerat Simpanssit -albumin "Tervehdys, Maan asukit".


title: Ahkerat Simpanssit

text: Ahkerat Simpanssit on myös esiintynyt satunnaisesti 1990- ja 2000-luvuilla.


title: Angela K. Kepler

text: Angela Kay Kepler (1943) on uusiseelantilainen luonnontieteilijä ja kirjailija.


title: Angela K. Kepler

text: Kepler valmistui Canterburyn yliopistosta Uudessa-Seelannissa. Hänellä on maisterin tutkinto Havaijin yliopistosta ja tohtorintutkinto Cornellin yliopistosta New Yorkissa. Hän on opiskellut myös Oxfordin yliopistossa.


title: Angela K. Kepler

text: Kepler on tutkinut lintuja, liskoja ja kasveja Havaijilla, Alaskassa, Venäjän Kaukoidässä ja Karibialla. Kaksi lintulajia on nimetty hänen kunniakseen: vuonna 1971 löydetty puertoriconkerttuli ("Dendroica angelae"), jonka hän ja Kenneth C. Parkes nimesivät, ja sukupuuttoon hävinnyt havaijilainen huittifossiili ("Porzana keplerorum).


title: Talosaari

text: Talosaari () on Helsingin 57. kaupunginosa Sipoosta Helsinkiin vuoden 2009 liitetyllä alueella Östersundomin peruspiirissä. Se on aikoinaan ollut saari, mutta salmi, joka sen erotti manteresta, on maankohoamisen vuoksi osittain maatunut umpeen.


title: Talosaari

text: Talosaaren osa-alueen asukasluku oli vuodenvaihteessa 2008/2009 ennakkotiedon mukaan vain 58 henkeä .


title: Robert Nyholm

text: Robert ”Bobby” Nyholm (s. 7. maaliskuuta 1988 Pietarsaari) on suomenruotsalainen jääkiekkoilija, joka pelaa kaudella 2014–2015 III-divisioonan IFK Lepplaxissa. Hänen vahvuuksiin kuuluu iso koko, suoraviivaisuus, laukausvoima ja kontaktipelaaminen. Nyholmin heikkouksiin kuuluu kiekolliset taidot, kankeus ja pelikäsitys.


title: Robert Nyholm

text: Nyholm aloitti jääkiekon IFK Lepplaxissa. Hän pelasi juniorina myös Kokkolan Hermeksessä, josta Nyholm siirtyi kaudeksi 2004–2005 Helsingin IFK:n A-nuoriin. Kaudella 2005–2006 hän oli joukkueen kolmanneksi paras maalintekijä 11 osumallaan. Columbus Blue Jackets varasi Nyholmin viidennellä kierroksella 129. pelaajana . Samana kesänä myös OHL-joukkue Kingston Frontenacs varasi hänet .


title: Robert Nyholm

text: Kaudeksi 2006–2007 Nyholm siirtyi Frontenacsiin ja tulokaskausi toi siellä 66 runkosarjaottelussa tehot 13+21=34. Toinen kausi 2007–2008 meni kuitenkin pilalle rannevamman takia ja Nyholm teki 27 runkosarjaottelussa tehot 1+4=5. Hän palasi heinäkuussa 2007 HIFK:hon ja siirtyi try-outille sen SM-liigajoukkueeseen. Nyholm sai sopimuksen ja hän teki SM-liigadebyyttinsä 13. marraskuuta 2008 vieraissa Tapparaa vastaan. Nyholm pelasi kauden aikana yhteensä 17 runkosarjaottelua ilman tehopisteitä, mutta suurin osa kaudesta kului kuitenkin Mestis-joukkue Kiekko-Vantaassa, jossa hän teki 25 runkosarjaottelussa tehot 7+4=11. Nyholm pelasi myös kuusi ottelua HIFK:n A-nuorissa.


title: Robert Nyholm

text: Varsinaisella tulokaskaudellaan 2009–2010 Nyholm pelasi HIFK:ssa 28 runkosarjaottelua tehoin 2+6=8. Hän teki liigauransa ensimmäisen maalin HIFK:n kauden neljännessä ottelussa 18. syyskuuta 2009 vieraissa Porin Ässiä vastaan. Nyholm pelasi kauden aikana myös viisi ottelua lainalla Kiekko-Vantaassa tehoin 2+2=4. Hän teki toukokuussa 2010 vuoden mittaisen jatkosopimuksen HIFK:n kanssa. Kevään 2011 pudotuspeleissä Nyholm ratkaisi HIFK:lle 13. huhtikuuta 2011 ensimmäisen finaaliottelun voiton Espoo Bluesia vastaan tekemällä 3–2-voittomaalin ajassa 52.35. Hän teki neljässä finaaliottelussa kaikkiaan kolme maalia ja voitti kauden 2010–2011 päätteeksi Suomenmestaruuden. Nyholm pelasi samalla kaudella myös kymmenen ottelua lainalla Kiekko-Vantaassa tehoin 6+4=10.


title: Robert Nyholm

text: Toukokuussa 2011 Nyholm teki vuoden mittaisen jatkosopimuksen HIFK:n kanssa. Syyskuun 2011 lopulla hän siirtyi lainalle Kiekko-Vantaaseen, jossa Nyholm pelasi kauden 2011–2012 aikana neljä ottelua lainalla.


title: Robert Nyholm

text: Kaudella 2012–2013 Nyholm mahtui HIFK:n kokoonpanoon vain yhteen SM-liigaotteluun, sillä hän pelasi syyskautensa suurimmaksi osaksi lainalla sen uudessa yhteistyöjoukkueessa, Mestiksen nousijajoukkue HC Keski-Uusimaassa. Nyholm oli 11 osumallaan joukkueen kolmanneksi paras maalintekijä. Tammikuussa 2013 HIFK lainasi hänet loppukauden kattavalla lainasopimuksella Espoo Bluesiin. Nyholm ei kuitenkaan saanut siellä nostetta uralleen ja hän jäi varsin näkymättömäksi.


title: Robert Nyholm

text: Nyholm siirtyi kaudeksi 2013–2014 vuoden mittaisella sopimuksella Mestis-joukkue Vaasan Sportiin. Kauden 2014–2015 alun Nyholm oli pelaamatta, ja siirtyi joulun jälkeen kasvattajaseuraansa IFK Lepplaxiin pelaamaan III-divisioonaa.


title: Robert Nyholm

text: Nyholm pelasi alle 18-vuotiaiden MM-kilpailuissa kahdesti, vuosina 2005 ja 2006. Jälkimmäinen turnaus päättyi hopeaan.


title: Tom Reichelt

text: Tom Reichelt (s. 12. toukokuuta 1982 Marienberg, Saksan demokraattinen tasavalta) on saksalainen entinen maastohiihtäjä. Seuratasolla hän edustaa WSC Erzgebirge Oberwiesenthalia.


title: Tom Reichelt

text: Reichelt kilpaili maailmancupissa ensimmäisen kerran 25. tammikuuta 2003 Saksan Oberhofissa 15 kilometrillä. Ensimmäisen palkintopallisijoituksensa hän saavutti 11. maaliskuuta 2006 Norjan Oslossa oltuaan 50 kilometrin kilpailun kolmas. Se on myös hänen toistaiseksi ainoa henkilökohtainen maailmancupin palkintopallisijansa.


title: Tom Reichelt

text: Reichelt osallitui Vancouverin olympialaisiin 2010. MM-kisoihin hän on osallistunut Sapporossa 2007 ja Liberecissä 2009. Hänen paras arvokisasijoituksensa on 18:s sija 50 kilometrillä Sapporossa.


title: Alitajunta (yhtye)

text: Alitajunta oli 1990-luvun puolivälin jälkeen toiminut hämeenlinnalainen pop-punkyhtye, jolta Poko Records julkaisi yhden EP:n ja yhden albumin.Yhtyeeseen kuuluivat Jojo (laulu, kitara), Teea (basso, taustalaulu) ja Jone (rummut).


title: Honest Bob and the Factory-to-Dealer Incentives

text: Honest Bob and The Factory-to-Dealer Incentives on yhdysvaltalainen rockyhtye Bostonista, Massachusettsista.


text: Yhtyeen kappale ”Hey” esiintyy "Guitar Hero" -pelissä ja ”Soy Bomb” vuorostaan "Guitar Hero 2" -pelissä. Kappale ”I Get By” esiintyy "Rock Band" -pelissä. Lisäksi yhtyeen kappale ”Red Integra” esiintyi NPR:n ohjelmassa "Car Talk".


title: Joulumarkkinat

text: Joulumarkkinat (saksaksi "Christkindlmarkt" tai "Weihnachtsmarkt") ovat saksalaiseen kulttuuripiiriin kuuluva kaupunkien joulunalustapahtuma. Saksassa järjestetään nykyisin ainakin 150 joulumarkkinat. Joulumarkkinoiden järjestämisperinne on levinnyt moniin maihin.


title: Joulumarkkinat

text: Eräs matkatoimisto on luetellut Euroopan parhaiksi joulumarkkinoiksi Berliinin, Brysselin, Dresdenin, Kölnin, Kööpenhaminan, Münchenin, Nürnbergin, Prahan, Tallinnan ja Wienin joulumarkkinat.


title: Joulumarkkinat

text: Saksan suurimmat joulumarkkinat ovat Kölnin joulumarkkinat, joilla käy vuosittain noin neljä miljoonaa ihmistä, ja Dortmundin markkinat, joilla on noin 3,6 miljoonaa kävijää.


title: Joulumarkkinat

text: Dresdenin joulumarkkinat pidettiin ensimmäistä kertaa 1434. Bautzenin joulumarkkinoista on ensimmäinen tunnettu maininta vuodelta 1384. Joulumarkkinoiden edeltäjä, Wienin joulukuumarkkina, järjestettiin jo 1294.


title: Ala-Karpatian voivodikunta

text: Ala-Karpatian voivodikunta () on yksi Puolan kuudestatoista voivodikunnasta. Lääni sijaitsee kaakkoisessa Puolassa, Slovakian ja Ukrainan rajalla. Voivodikunnan halki virtaa Sanjoki. Alueen pinta-ala on 17 845,76 km². Asukasluku oli 2 129 187 vuonna 2015.


title: Meredith Michaels-Beerbaum

text: Meredith Michaels-Beerbaum (s. 26. joulukuuta 1969 Los Angeles Yhdysvallat) on saksalainen, alun perin yhdysvaltalainen, kansainvälisellä tasolla menestyksekkäästi kilpaileva esteratsastaja.


title: Meredith Michaels-Beerbaum

text: Michaels-Beerbaum aloitti nuorena ratsastamisen poneilla ja hän oli menestyksekäs poniratsastaja ja juniori. Hevosurheilun ohessa hän opiskeli Princetonin yliopistossa valtiotiedettä, ja jatkoi esteratsastuksessa kilpailemista huolimatta vakavasta onnettomuudesta vuonna 1991, jossa hänen molemmat ranteensa murtuivat. Samana vuonna hän lähti valmentautumaan Saksaan Paul Schockemöhle luo, tarkoituksenaan viipyä siellä vain kesän ajan. Hän kuitenkin jäi Saksaan pysyvästi. Hän meni naimisiin esteratsastaja Markus Beerbaumin kanssa 1998 ja vaihtoi kansalaisuuttaan. Michaels-Beerbaum on myös moninkertaisen esteratsastuksen olympiamitalistin Ludger Beerbaumin käly.


title: Meredith Michaels-Beerbaum

text: Hänen uransa tärkeimpiä hevosiaan ovat ja ovat olleet muun muassa Shutterfly, Checkmate, Stella ja Quick Star.


title: Ison-Puolan voivodikunta

text: Ison-Puolan voivodikunta (, joskus myös "Suur-Puola") on yksi Puolan 16 voivodikunnasta eli läänistä. Se sijaitsee sisämaassa Puolan länsiosassa ja sen halki virtaa Warta, eräs Oderin sivujoista. Voivodikunnassa on arviolta 3 475 323 asukasta (vuonna 2015) ja sen pinta-ala on 29 826,5 neliökilometriä. Sen pääkaupunki on Poznań.


title: Ison-Puolan voivodikunta

text: Alueellisesti Iso-Puola vastaa pitkälti Preussille kuulunutta Posenin provinssia.


title: Ison-Puolan voivodikunta

text: Ison-Puolan voivodikunnan 109 kuntaa ja kaupunkia listattuna asukasluvun mukaan (2006):


title: Argon (yhtye)

text: Argon oli vuosina 1980–1981 toiminut elektronisen musiikin duo, joka oli konemusiikin uranuurtajia Suomessa. Yhtyeeltä ilmestyi vuonna 1981 yksi single ja yksi albumi.


title: Argon (yhtye)

text: Argonin kokoonpanon muodostivat Seppo Parkkinen (laulu, syntetisaattorit, akustinen kitara, basso) ja Pekka Tolonen (syntetisaattorit, syntikkaperkussio, sähkökitara). Argonista muodostui Organ, kun Parkkisen ja Tolosen duo laajeni nelimiehiseksi basisti Tapani Lahtisen ja Mikko Saarelan (ex-Eppu Normaali) myötä.


title: Miekkalähetys

text:
Miekkalähetys on lähetystyön muoto, jossa sotaretkillä voittajat pakottavat voitettuja
määrättyyn uskonnollisuuteen. Järjestäytyneet uskonnot ovat olleet usein näiden toteuttajina.


title: Miekkalähetys

text: Miekkalähetys oli tyypillinen kristinuskon lähetystyön muoto keskiajalla. Yleensä miekkalähetystä harjoitettiin sotaisten tai ryöstöretkiä harjoittaneiden pakanakansojen keskuudessa. Sitä harrastivat hallitsijat, jotka pakottivat kuoleman uhalla ihmisiä kasteelle. Yhtenä ensimmäisistä keskiajan miekkalähetyksen harjoittajista pidetään frankkien kuningas Kaarle Suurta, joka pakotti sotaisat baijerilaiset ja merirosvoutta harjoittaneet rügeniläiset kasteelle. Miekkalähetystä organisoitiin Roomasta ja Konstantinopolista käsin, jotka kilpailivat keskenään.


title: Miekkalähetys

text: Suomen käännyttäminen kristinuskoon tapahtui pääosin rauhallisesti. Samalla Ruotsin valta kasvoi voimakkaammaksi kuin paikallisten mahtimiesten. Miekkalähetykseksi voidaan kutsua niin sanottua toista ristiretkeä. Se oli Ruotsin rangaistusretki Hämeeseen, jossa paikallinen väestö oli erehtynyt liittoutumaan idän kirkon novgorodilaisten kanssa.


title: Miekkalähetys

text: Professori Seikko Eskolan mukaan länsimaat tekevät usein demokratian nimissä poliittista lähetystyötä. Eskolan mukaan Yhdysvaltain presidentti George W. Bush harjoitti miekkalähetystä.


title: Seminolisodat

text: Seminolisodat olivat kolme sotaa, jotka käytiin Floridassa Yhdysvaltojen ja seminolien intiaaniheimon välillä. Ensimmäinen seminolisota käytiin vuosina 1817–1818, toinen 1835–1842 ja kolmas 1855–1858. Näistä pisin ja tunnetuin oli toinen seminolisota.


title: Seminolisodat

text: Floridan alkuperäisväestö oli kuollut espanjalaisten tuomiin sairauksiin ja brittien tekemiin hyökkäyksiin 1700-lukuun mennessä. Tyhjäksi jääneelle alueelle muutti useiden eri heimojen rippeitä kuten creekien hajanaisia ryhmiä ja Englannin hallitsemilta alueilta vapaaksi päässeitä orjia. Osa orjista joutui Floridaan siirtyneiden intiaanien orjiksi, mutta osa sai myös heimojen jäsenyyden. Heimoihin liittyneistä orjista muodostui niin sanotut mustat seminolit. Espanjalaiset alkoivat kutsua alueelle tulleita intiaaneja cimarroneiksi, josta muotoutui nimitys seminolit. Nimen tarkoitus on kiistanalainen.


title: Seminolisodat

text: Amerikan vallankumouksen aikana britit käyttivät seminoleja hyökkäyksissä amerikkalaisten kapinallisten kimppuun. Yhdysvaltain vapaussodan jälkeen Florida annettiin takaisin Espanjalle 1783, mutta se joutui luopumaan siitä 1819 ja alue annettiin Yhdysvalloille.


title: Seminolisodat

text: Ensimmäinen seminolisota on määrittelemätön ja näin ollen sen alkamis- ja loppumisajankohdasta on epäselvyyksiä. Yhdysvaltojen armeijan mukaan sota käytiin aikavälillä 1814–1819 ja laivaston mukaan 1816–1819. Creek-sota aiheutti yhä useampien creek-intiaanien muuton Floridaan, kun he joutuivat luopumaan alueistaan Alabamassa ja Georgiassa. Vuoden 1812 sota alkoi 1814 ja britit laskivat joukkojaan Floridaan ja alkoivat jälleen hankkia liittolaisia intiaaneista. Yhdysvallat ajoivat kuitenkin britit pois. Nämä jättivät suuria määriä kivääreitä, ammuksia ja jopa tykkejä intiaaneille. Britit jättivät jälkeensä myös Negro Fortin linnoituksen, jota yhdysvaltalaiset pitivät uhkana. Jos orjat pääsisivät pakenemaan sinne, he saisivat linnoituksesta erinomaisen tukikohdan. 1816 amerikkalaiset tuhosivat linnoituksen, vaikka se oli Espanjan aluetta.


title: Seminolisodat

text:
Seminolit kaappasivat amerikkalaisen laivan Floridassa 1817 ja tappoivat laivan miehistön. Tämä johti siihen, että Yhdysvallat hyökkäsi Floridaan. Amerikkalaiset polttivat intiaanien kyliä ja valtasivat Espanjan linnoitukset alueella. Espanja ei kuitenkaan julistanut sotaa, vaan tyytyi pelkkiin vastalauseisiin. Samaan aikaan Yhdysvaltojen ulkoministeri John Quincy Adams neuvotteli Floridan ostamisesta espanjalaisilta. Espanjalaiset luovuttivat alueen 1819, kun Yhdysvallat lupasi luopua vaatimuksistaan Texasiin ja muihin Espanjan Amerikan alueisiin. Seminolit kuitenkin pitivät Floridaa omanaan, joten Yhdysvaltain tuli joko ostaa tai vallata se.
Yhdysvallat päätti 1823 siirtää seminolit Floridan sisäosiin 16 000 km² kokoiseen reservaattiin. Seminolit puolestaan suostuivat käännyttämään alueilleen pakenevat orjat ja sallivat teiden rakennuksen maittensa läpi. Seminoleille tuli kuitenkin suuria vaikeuksia reservaatin sisällä, sillä heidän piti rakentaa kaikki uudestaan. Seminolit alkoivat muuttaa takaisin vanhoille alueilleen ja Yhdysvallat piti tätä uhkana. Valkoisen talon uudeksi isännäksi noussut Andrew Jackson päätti anastaa seminolien maat pakkokeinoin, ja siirtää intiaanit Mississippin länsipuolelle. Seminolit kuitenkaan eivät halunneet muuttaa mailtaan ja välikohtauksia amerikkalaisten kanssa esiintyi.


title: Seminolisodat

text: Kun seminolien haluttomuus luopua maistaan kävi ilmeiseksi, Yhdysvallat alkoi valmistella sotaa. Tämä liittyi laajempaan Kyynelten tie -nimen saaneeseen pakkomuuttoon. Seminolit aloittivat hyökkäykset uudisasukkaita vastaan 1835. Taudit ja seminolien hyökkäykset pakottivat Yhdysvaltojen armeijan hylkäämään monia linnoituksiaan. Seminolit saivat väijytystaktiikallaan monia voittoja amerikkalaisista, sillä Yhdysvallat siirteli joukkojaan isoissa kolonnissa pitkin Floridan huonoja teitä. Vuonna 1836 Thomas Jesup nimitettiin amerikkalaisten komentajaksi ja hän otti taktiikakseen vastustajan aseistariisumisen, eikä enää yrittänyt saada seminoleja rintamataisteluun. Sodan käännekohta saavutettiin 1837 ja osa seminolipäälliköistä teki rauhan. Seminolien vaikutusvaltaisin johtaja Osceola ja jotkut sotapäälliköistä jatkoivat kuitenkin vastarintaa.


title: Seminolisodat

text: Jesup hyökkäsi heitä vastaan ajaen heitä yhä etelämmäksi. Okeechobeejärvellä 800 amerikkalaista Zachary Taylorin johdolla otti yhteen 400 seminolin kanssa. Alue oli suota ja seminolit olivat väijytysasemissa. Seminolit joutuivat kuitenkin perääntymään ja he menettivät 11 soturia. Yhdysvallat menetti 26 sotilasta, mutta piti taistelua silti voittona. Vaikka seminolit tappoivat enemmän kuin menettivät, heidän joukkonsa olivat hupenemessa. He jatkoivat kuitenkin taistelua ja mielialat Yhdysvalloissa alkoivat kääntyä sodanvastaisiksi. Vuonna 1839 Yhdysvallat ja jäljellä olevat seminolit tekivät sopimuksen, jolla seminoleille annettiin pieni reservaatti Floridan eteläosasta.


title: Seminolisodat

text: Saman vuoden loppukesällä seminolit tekivät kuitenkin hyökkäyksen kauppatukikohtaa vastaan. Sotatila syttyi taas uudelleen. Amerikkalaiset eivät pystyneet puhdistamaan aluetta seminoleista. Edes vainukoirien käyttö ei auttanut intiaanien löytämisessä ja uudeksi taktiikaksi otettiin seminolien karjan haltuunotto ja peltojen polttaminen. Yhdysvaltojen laivasto sai isomman roolin sodassa ja se alkoi partioida pitkin Floridan jokia. Tämäkään ei ratkaissut sotaa ja Yhdysvallat alkoi lahjoa päälliköitä tuomaan johtamansa seminolit antautumaan. 55 000 $ käytettiin päällikköiden lahjomiseen ja 130 soturia antautui. Floridaan jäi arviolta vain 300 soturia. Heistäkin suurin osa ajettiin pois tai he antautuivat nälkäkuoleman uhkaamana. Vuonna 1842 jäljellä olevat 95 soturia ja 200 naista ja lasta. Heidät päätettiin jättää rauhaan ja heille annettiin paikallinen reservaatti, sillä heitä ei pidetty enää uhkana.


title: Seminolisodat

text: Toinen seminolisota aiheutti arviolta 40 miljoonan dollarin kustannukset Yhdysvalloille ja kaatuneita oli 1 466. Lopulta vuonna 1843 oli 3 824 seminolia siirretty Oklahomaan, ja heidän määränsä alkoi nopeasti vähetä. Sata vuotta myöhemmin vuonna 1962 Oklahomassa oli enää 2 343 seminolia. Seminolien tappioista sodan aikana ei ole tietoa. Sodan aikana saavutettu rauha kesti muutaman vuoden, mutta 1848 intiaanit ryhtyivät jälleen hyökkäilemään amerikkalaisia vastaan. Se johti päätökseen, että loputkin seminolit kuljetettiin pois Floridasta.


title: Seminolisodat

text: 1855 seminolit päättivät ryhtyä toimiin Yhdysvaltojen armeijaa vastaan. Floridalaiset alkoivat järjestää vapaajoukkoja ja miehittivät alueen linnoituksia. 1856 seminolit hyökkäsivät siviilejä vastaan tappaen yhdeksän. Armeija ja vapaajoukot partioivat alueella mutteivät löytäneet intiaaneja. Heidän onnistui kuitenkin tappaa Ocsen Tustenuggee, joka oli vastuussa uudisasukkaita vastaan tehdyistä hyökkäyksistä.


title: Seminolisodat

text: 1856 otettiin käyttöön uusi taktiikka ja intiaanit yritettiin sulkea suoalueille, jossa he eivät pystyisi kasvattamaan viljaa tai pitämään karjaa. Yhdysvaltalaiset yrittivät neuvotella rauhasta, mutta he eivät saaneet yhteyttä seminolien johtajiin. Amerikkalaiset rakensivat niin sanottuja alligaattoriveneitä, jotka oli suunniteltu liikkumaan nimenomaan Floridan kosteikkoja pitkin. Näiden veneiden avulla saatiin kiinni useita seminoleja, kun taas maajoukot eivät siinä onnistuneet.


title: Seminolisodat

text: 1858 saatiin viimeinkin yhteys seminolien johtajaan ja rauhanneuvottelut alkoivat. Seminolit olivat saaneet erillisen reservaatin creekien reservaatista Oklahomassa ja lisäksi seminoleille tarjottiin 100 $ korvausta per henkilö muuttamisesta reservaattiin. 163 seminolia antautui ja heidät vietiin pois ja sota julistettiin loppuneeksi 4.5.1858.


title: Seminolisodat

text: Noin sata seminolia jäi jäljelle Floridaan mutta heistäkin 75 vietiin pois joulukuussa 1858. Kahta yhteisöä ei löydetty ja vapaajoukot palasivat koteihinsa. Seminolisotien aikana rakennetut linnoitukset purettiin. 1862 seminoleihin otettiin yhteyttä, jotta saataisiin varmistettua näiden puoleettomuus sisällissodan aikana. Seminolit eivät olleet kiinnostuneet sotimisesta ja he elivät lähestulkoon eristyksissä muusta maailmasta 1930-luvulle asti.


title: Tallinnan joulutori

text: Tallinnan joulutori on vuodesta 1991 asti Tallinnan alakaupungissa Tallinnan raatihuoneentorilla järjestetty joulutapahtuma, joka noudattelee saksalaistyyppisten joulumarkkinoiden perinteitä. Tallinna on vanha Hansa-kaupunki.


title: Tallinnan joulutori

text: Raatihuoneentorin itälaidalla on esiintymislava, jossa esitetään lauluja ja tonttuleikkejä. Raatihuoneentorin keskellä on suuri joulukuusi, ja torilla on koristevalaistuja kojuja, joissa myydään glögiä, hehkuviiniä, kudottuja käsitöitä, muun muassa lapasia ja pipoja sekä lampaantaljoja ja matkamuistoja.


title: Tallinnan joulutori

text: Tallinnan raatihuone on juhlavalaistu.


title: Tallinnan joulutori

text: Joulumarkkinat ovat avoinna 23. marraskuuta 2008 - 7. tammikuuta 2009 kello 9-19 (vuonna 2011 kello 10-19), koska Venäjän ortodoksisen kirkon mukainen juliaanista kalenteria noudattava jouluaatto on vasta 7. tammikuuta, ja kaupunkiin tulee uudeksi vuodeksi paljon venäläisiä.


title: Tallinnan joulutori

text: Viroksi joulumarkkina on "jõuluturg".


title: Tallinnan joulutori

text: Yhden kojun vuokraaminen joulutorille maksaa 38 000 Viron kruunua.


title: Ruslan Salei

text: Ruslan Albertavitš Salei (, ; 2. marraskuuta 1974 Minsk, Valko-Venäjän SNT, Neuvostoliitto – 7. syyskuuta 2011 Jaroslavl, Venäjä) oli valkovenäläinen jääkiekkopuolustaja, jonka viimeiseksi joukkueeksi jäi KHL-liigassa pelaava Lokomotiv Jaroslavl.


title: Ruslan Salei

text: Kotimaansa tunnetuimpiin jääkiekkoilijoihin kuulunut Salei pelasi Valko-Venäjän maajoukkueessa viidet maailmanmestaruuskilpailut ja kahdet olympialaiset.


title: Ruslan Salei

text: Mighty Ducks of Anaheim varasi Salein ensimmäisellä kierroksella numerolla 9. Ennen varaustaan hän oli pelannut kotimaassaan Valko-Venäjällä Dynamo Minskin ja Tivali Minskin riveissä sekä kauden 1995–1996 IHL:ssä.


title: Ruslan Salei

text: Salei edusti Anaheimia vuodet 1996–2006, lukuun ottamatta työsulkukautta jolloin pelasi Ak Bars Kazanin riveissä Venäjän superliigassa. NHL:ssä hänet tunnettiin hyvin fyysisenä pelaajana. Hän tappeli hyvin harvoin, mutta keskikokoinen puolustava puolustaja taklasi paljon ja oli kaudella 1999–2000 NHL:än taklaustilaston kärjessä. Hänen jäähyennätyksensä on 114 rangaistusminuuttia kaudelta 2005–2006.


title: Ruslan Salei

text: Kauden 2005–2006 jälkeen Salei siirtyi kahdeksi seuraavaksi kaudeksi Florida Panthersiin, jossa teki ensimmäisenä kautenaan piste-ennätyksensä, 32 pistettä. Kaudella 2007–2008, kesken toisen Panthers-kautensa hänet kaupattiin Colorado Avalancheen. Kauden 2009–2010 jälkeen hän oli pelannut NHL:n runkosarjassa 842 ottelua tehoin 43 + 151 = 194. Kaudeksi 2010–2011 hän siirtyi Detroit Red Wingsiin.


title: Ruslan Salei

text: Salei siirtyi KHL-liigaan Lokomotiv Jaroslavlin joukkueeseen kaudeksi 2011–2012. Hän kuoli 7. syyskuuta 2011, kun joukkuetta Minskiin kuljettamassa olleelle lentokoneelle sattui kohtalokas onnettomuus.


title: Ajattelun lait

text: Ajattelun lait ovat klassisen logiikan mukaan sääntöjä, joita inhimillinen ajattelu noudattaa, kun mikään ulkopuolinen ei häiritse sitä. Filosofian historiassa on keskusteltu siitä, mihin ajattelun lait perustuvat. Keskeisenä ongelmana on ollut kysymys siitä, ovatko ajattelun lait kokemusta edeltäviä periaatteita vai empiirisesti tutkittavia deskriptiivisiä periaatteita.


title: Ajattelun lait

text: Aristoteles muotoilee ajattelun lait "Metafysiikan" neljännessä kirjassa. Klassisen logiikan mukaan ajattelun lakeja on kolme ja ne muotoillaan nykyään seuraavalla tavalla: Ristiriidan lain mukaan mikään lause ei voi olla samaan aikaan totta ja epätotta. Mikäli siis haluamme päätellä pätevällä tavalla emme saa kieltää ja myöntää samaa väitettä.


title: Ajattelun lait

text: Kolmannen poissuljetun lain mukaan väite voi olla vain totta tai epätotta. Kolmatta vaihtoehtoa ei ole olemassa.


title: Ajattelun lait

text: Samuuden eli identiteetin laki merkitsee sitä, että kaikki oliot ovat itsensä kanssa identtisiä. Näin ollen jokainen subjekti on yhtä suuri kuin sen predikaattien summa.


title: Eevaliisa Holma-Kinnunen

text: Eevaliisa Holma-Kinnunen (o.s. Holma, 6. huhtikuuta 1930 Tornio – 8. joulukuuta 2014 Sysmä) oli suomalainen nukketaiteilija, kirjoittaja ja opettaja.


title: Eevaliisa Holma-Kinnunen

text: Eevaliisa Holma syntyi Torniossa rakennusmestari Nestor J. Holman ja ompelualan yrittäjä Ester Karvosen perheeseen. Hän pääsi ylioppilaaksi Rovaniemen yhteislyseosta 1949 ja kävi Jyväskylän kasvatusopillisen korkeakoulun 1951–1953. Hän toimi luokanopettajana Sysmässä 1954–1999, kunnes ryhtyi vapaaksi taiteilijaksi.


title: Eevaliisa Holma-Kinnunen

text: Holma-Kinnunen oli nukketaiteilijana virkavapaalla 1973–1976 ja 1984–1991. Hän perusti nukketeatteri "Valkean Ratsun", joka toimii nykyisin nimellä Nukketeatteritalo Musta & Valkea Ratsu Sysmän Onkiniemellä. Hänen kuuluisimpia nukkejaan lienee Yle TV2:n Pikku Kakkonen -ohjelmassa vuodesta 1978 esiintynyt Ransu Karvakuono, jonka näyttelijänä toimi Pertti Nättilä.


title: Eevaliisa Holma-Kinnunen

text: Holma-Kinnunen toimi kansakoulunopettajana Vaasan Palosaarella 1954–1956 ja piti miehensä kanssa Vaasan kaupungintalolla taidenäyttelyn. Sysmän Onkiniemen kansakoulunopettajaksi hänet valittiin yhdessä miehensä Raimo J. Kinnusen kanssa 1956.


title: Eevaliisa Holma-Kinnunen

text: Holma-Kinnunen julkaisi päiväkirjojensa pohjalta kaksi teosta.


title: Eckhard Krautzun

text: Eckhard Krautzun (s. 13. tammikuuta 1941) on saksalainen jalkapallovalmentaja ja entinen pelaaja. Hän on tehnyt pitkän ja värikkään valmennusuran eri puolilla maailmaa.


title: Eckhard Krautzun

text: Krautzunin peliura ei ollut mikään suurmenestys. Hän pelasi Saksassa Union Solingenissa, Rheydter Spielvereinissa, 1. FC Kaiserslauternissa ja Tennis Borussia Berliinissä sekä sveitsiläisseura Young Fellows Juventuksessa.


title: Eckhard Krautzun

text: Krautzun aloitti valmennusuransa sveitsiläisessä Young Fellows Juventuksessa 1969. Hän siirtyi vuonna 1970 Kenian maajoukkueen päävalmentajaksi. Hänen alaisuudessaan Kenia selvisi Afrikan mestaruuskisoihin 1972 ensi kertaa maan historiassa.


title: Eckhard Krautzun

text: 1973 Krautzun vaihtoi mannerta siirtyen Kanadan maajoukkueen peräsimeen. Hän luotsasi Vaahteralehtiä neljän kauden ajan ollen vuonna 1975 lyhyen aikaa sivussa tehtävistään. 1976 hän otti vastaan Vancouver Whitecapsin valmentajuuden hoitaen tehtäviä maajoukkuevalmennuksen rinnalla. Krautzun jätti tehtävänsä maajoukkueessa 1977 Kanadan jäätyä neljänneksi CONCACAF Gold Cupissa. 1978 hän jätti myös Whitecapsin ja palasi Eurooppaan valmentaen syyskaudella 1978/79 saksalaista Wormatia Wormsia.


title: Eckhard Krautzun

text: Joulukuussa 1978 hän siirtyi TSV 1860 Münchenin päävalmentajaksi ja johdatti seuran 2. Bundesliigan voittoon kauden päätteeksi.


title: Eckhard Krautzun

text: 1980 Krautzun siirtyi yhdysvaltalaisen Houston Hurricanen peräsimeen. Hän luotsasi seuraa vuoden verran siirtyen 1981 Fort Lauderdale Strikersiin. Huhtikuussa 1982 hän palasi jälleen kotimaahansa toimien pari kuukautta Union Solingenin päävalmentajana. Läpi 1980-luvun Krautzun valmensi varsin lyhyitä jaksoja niin kotimaassaan (Union Solingen, Tennis Borussia Berliini, Darmstadt 98, Wormatia Worms) sekä japanilaista Mazda Hiroshimaa ja saudiarabialaista Al-Ahlia.


title: Eckhard Krautzun

text: Maaliskuussa 1990 Krautzun siirtyi Alemannia Aachenin peräsimeen siirtyen kesäkuussa SC Freiburgiin. Hän luotsasi seuran 2. Bundesliigassa yhdeksänneksi ja jätti tehtävänsä kauden jälkeen ja siirtyi Filippiinien maajoukkuevalmentajaksi. Hän jätti tehtävänsä jo tammikuussa 1992 ja siirtyi City Hallin päävalmentajaksi. Hän toimi vuonna 1992 myös Etelä-Korean maajoukkueen teknisenä johtajana. Helmikuussa 1993 hän jätti City Hallin palaten kotimaahansa ja siirtyen VfL Wolfsburgin peräsimeen. Krautzun luotsasi seuraa kaksi ja puoli kautta 2. Bundesliigassa ja parhaimmillaan autokaupunkilaiset olivat neljänsiä. Kaudella 1994/95 hän johdatti Wolfsburgin Saksan cupin finaaliin, mutta hän sai potkut huhtikuussa ja finaalissa, jonka Wolfsburg hävisi, seuraa luotsasi Gerd Roggensack.


title: Eckhard Krautzun

text: Lokakuussa 1995 hän siirtyi Oberligassa pelanneen 1. FC Union Berliinin peräsimeen. Maaliskuussa 1996 hän hyppäsi 1. FC Kaiserslauternin ruoriin. Seura voitti kauden päätteeksi Saksan cup-mestaruuden, mutta putosi Bundesliigasta kahden pisteen erolla FC St. Pauliin ja Krautzun sai potkut.


title: Eckhard Krautzun

text: Tammikuussa 1997 hän siirtyi tunisialaisen Club Sportif Sfaxienin peräsimeen luotsaten seuraa kauden loppuun asti. Hän piipahti Saksassa luotsaten FC St. Paulia kesäkuusta marraskuuhun ja palasi joulukuussa 1997 CS Sfaxieniin. 1998 hän johdatti seuran CAF Cupin voittoon, mutta seuraava kausi sujui kehnommin ja hän sai potkut maaliskuussa 1999.


title: Eckhard Krautzun

text: Syyskesällä 1999 Krautzun toimi TSG 1899 Hoffenheimin urheilutoimenjohtajana ja siirtyi lokakuussa Darmstadt 98:n päävalmentajaksi. Hän luotsasi seuraa kauden loppuun saakka. Marraskuussa 2000 hän siirtyi 2. Bundesliigassa vaikeuksiin ajautuneen FSV Mainzin peräsimeen. Hän jätti kuitenkin tehtävänsä jo helmikuussa 2001. Hän siirtyi Tunisian maajoukkueen peräsimeen maaliskuussa ja luotsasi Tunisiaa MM-karsinnoissa menestyksekkäästi. Krautzunin johdolla Tunisia voitti karsintalohkonsa ja selvisi MM-kisoihin 2002, mutta riidat maan jalkapalloliiton kanssa johtivat Krautzunin lähtöön karsintojen päätteeksi heinäkuussa 2001.


title: Eckhard Krautzun

text: Vuonna 2003 Krautzun siirtyi Kiinan U23-maajoukkueen valmentajaksi. Hän luotsasi Kiinan junioreja kahden vuoden ajan siirtyen 2005 Kiinan maajoukkueen scoutiksi. Tammikuussa 2007 hän siirtyi Kiinan naisten maajoukkueen tekniseksi johtajaksi valmistamaan maata Pekingin olympialaisiin 2008. Hän joutui kuitenkin jättämään tehtävänsä jo maaliskuussa terveydellisten syiden vuoksi.


title: Astro Can Caravan

text:
Astro Can Caravan on suomalainen jazzyhtye. Savossa vuoden 2001 paikkeilla perustetun yhtyeen johtavia soittajia ovat Otto Eskelinen, Tomi Kosonen ja Pharaoh Pirttikangas. Astro Can Caravan -kollektiivin ydinryhmään kuuluu viitisen soittajaa, konserteissa muusikoiden määrä on vaihdellut kahdeksan ja kahdenkymmenen välillä.
Yhtyeessä ovat aiemmin soittaneet muun muassa Risto Yli-Härsilä, Jaakko Lukkarinen, Emil Luukkonen, Ilmari Pohjola ja Verneri Pohjola.


title: Iranilainen filosofia

text: Iranilaisen tai persialaisen filosofian juuret ovat vanhoissa iranilaisissa filosofisissa perinteissä, jotka saivat alkunsa indoiranilaisessa kulttuurissa ja jotka saivat paljon vaikutteita Zarathustran opetuksista. Zarathustran ajattelu on vaikuttanut myös länsimaiseen ajatteluun juutalaisuuden ja keskiplatonismin kautta. Myöhempiä iranilaisen filosofian suuntauksia ovat manikealaisuus ja mazdalaisuus. Arabien vallattua Persian ja sen siirryttyä islaminuskon alle, vanha iranilainen filosofia sai vaikutteita kreikkalaisesta filosofiasta. Vähitellen kehittyi erilaisia islamilaisen filosofian suuntauksia, joihin lukeutuvat muun muassa illuminationismi ja transsendentti teosofia.


title: Iranilainen filosofia

text: Zarathustra oli itäiranilainen profeetta, jonka nimiin laitetut opetukset ajoittuvat vuosien 1000-588 eaa. välille. Hänen opetuksistaan tuli zarathustralaisuuden pohja, ja ne ovat vaikuttaneet monella tavalla iranilaiseen ajatteluun.


title: Iranilainen filosofia

text: Zarathustra oli ensimmäinen, joka käsitteli pahan ongelmaa filosofisesti. Hänen on usein katsottu olleen myös ensimmäinen monoteisti uskontojen historiassa. Hänen eettinen ajattelunsa perustui kolmen hyvän asian, hyvien ajatusten ("pendar-e-nik"), hyvien sanojen ("goftar-e-nik") ja hyvien tekojen ("kerdar-e-nik"), korostamiseen.


title: Iranilainen filosofia

text: Zarathustran opetukset vaikuttivat myös kreikkalaiseen ja roomalaiseen filosofiaan. Useat antiikin ajan ajattelijat, kuten Eudoksos Knidoslainen ja Plinius vanhempi, ylistivät zarathustralaista filosofiaa. Platon sai tietoa zarathustralaisuudesta Eudoksoksen kautta, ja hänen on nähty saaneen siitä vaikutteita ideaoppiinsa. 200-luvulla eaa. Kolotes syytti Platonin varastaneen osia Zarathustran teoksesta "Luonnosta", kuten Er-myytin, teokseensa "Valtio".


title: Iranilainen filosofia

text: Profeetta Manin perustama manikealaisuus vaikutti laajalla alueella, Pohjois-Afrikasta Kiinaan. Sen keskeinen piirre oli voimakas dualistinen kosmologia ja teologia, jonka se jakoi yhdessä mazdalaisuuden kanssa. Kaikkaudessa katsottiin olevan kaksi perusprinsiippiä: Valo, joka oli hyvä; ja Pimeys, joka oli paha. Nämä kaksi olivat sekoittuneet kosmisen onnettomuuden seurauksena, ja ihmisen tehtävänä tässä elämässä oli vapauttaa itsestään ne osat, jotka kuuluivat valoon. Mani näki hyvän ja pahan sekoittumisen traagisena, kun taas Mazdak oli nähnyt sen neutraalimmin, jopa optimistisella tavalla.


title: Iranilainen filosofia

text: Mazdak (k. 524/528 jaa.) oli persialainen yhteiskunnallinen uudistaja, joka toimi sassanidien kuninkaan Kavadh I:n aikana. Hän väitti olevansa Jumalan lähettämä profeetta. Hänen näkemyksiään on luonnehdittu varhaiseksi ”kommunismiksi”.


title: Iranilainen filosofia

text: Avicenna pyrki islamilaisella kultakaudella yhdistelemään aristotelismia ja uusplatonismia islamilaiseen Kalam-teologiaan. 1100-luvulla avicennalaisuudesta tuli islamilaisen filosofian johtava koulukunta, ja Avicennan teoksia kommentoitiin laajalti. Avicennalaisuus vaikutti myös keskiajan eurooppalaiseen ajatteluun. Keskiajan filosofia sai vaikutteita muun muassa hänen sielua koskevista ajatuksistaan sekä olemassaolo-olemus (eksistenssi-essentia) -erottelusta. Toisaalta näkemyksistä väiteltiin paljon, ja osa tuomittiin Pariisin oppituomioissa vuonna 1210. Hänen psykologiansa ja tietoteoriansa vaikutti kuitenkin Willelmus Auvergnelaiseen ja Albert Suureen, ja hänen metafysiikkansa Tuomas Akvinolaiseen.


title: Iranilainen filosofia

text: Illuminationismi oli islamilaisen filosofian koulukunta, jonka perusti Shahab al-Din Suhrawardi 1100-luvulla. Koulukunnan ajattelu oli yhdistelmä Avicennan filosofiaa ja muinaista iranilaista ajattelua, sekä Suhrawardin omia ajatuksia. Illuminationismin on usein nähty saaneen vaikutteita uusplatonismista.


title: Iranilainen filosofia

text: Transsendentti teosofia on islamilaisen filosofian koulukunta, jonka perusti Mulla Sadra 1600-luvulla. Hänen filosofiansa ja ontologiansa on nähty yhtä keskeisenä islamilaiselle ajattelulle kuin Martin Heideggerin ajattelu länsimaiselle filosofialle 1900-luvulla. Mulla Sadra kehitti uuden lähestymistavan todellisuuden luonteen tarkasteluun, ja hänen ajattelunsa on nähty siirtymänä essentialismista eksistentialismiin islamilaisessa filosofiassa, useita satoja vuosia ennen kuin sama tapahtui länsimaisessa ajattelussa.


title: Iranilainen filosofia

text: Ennen länsimaiden tyyliin järjestettyjä yliopistoja, filosofiaa tutkittiin Iranissa uskonnollisissa seminaareissa.


title: Iranilainen filosofia

text: 1900-luvun merkittävimpiin iranilaisiin filosofeihin ja intellektuelleihin lukeutuvat muun muassa Dariush Shayegan, Morteza Motahhari, Javad Tabatabaei, Seyyed Hossein Nasr, Daryush Shokof, Ahmad Fardid, Mohsen Kadivar ja Mahmoud Khatami.


title: Thomas Raymond Howell

text:
Thomas Raymond Howell (17. kesäkuuta 1924 New Orleans, Louisiana – 14. joulukuuta 2004 North Chatham, Massachusetts) oli yhdysvaltalainen lintutieteilijä.
Tom Howellin isä W. Lyall Howell oli itseoppinut kemisti, josta tuli New Orleans Customs Housen laboratorion johtaja. Hänen äitinsä Frances Raymond Howell opetti matematiikkaa alkeiskoulussa ja oli kiinnostunut tieteistä. Äitinsä opastuksella Tom tutustui luontoon ja eläimiin, ensin käärmeisiin ja sitten lintuihin. Hän kävi Metaire Park Country Day School -nimistä yksityiskoulua kaupungin ulkopuolella. Koulu sijaitsi vehmaan puiston keskellä. Opettajat ravitsivat Tomin kiinnostusta luonnonhistoriaan ja läheiset luonnonkohteet, Pontchartraiojärven rannat ja Audubon Park Zoo ruokkivat Tomin mielenkiintoa.


title: Thomas Raymond Howell

text: Vuonna 1941 Howell siirtyi Louisianan valtion yliopistoon (LSU), mutta toinen maailmansota keskeytti opinnot 1943-1946. Osan palvelusajastaan hän suoritti LSU:ssa ja suoritti arvosanan 1946. Hänen ohjaanaan toimi professori George H. Lowery Jr., joka suuntasi Tomin mielenkiinnon erityisesti lintujen taksonomiaan, systematiikkaan ja museossa tehtävään tutkimukseen.


title: Thomas Raymond Howell

text: Howell siirtyi Kalifornian yliopistoon Berkeleyhin 1946. Siellä hän suoritti maisterin tutkinnon 1949 ja väitteli tohtoriksi 1951 professori Alden H. Millerin johdolla Museum of Vertebrate Zoologyssa. Howellin väitöskirja käsitteli mahlatikan ("Sphyrapicus varius") biologiaa ja maantieteellistä esiintymistä, ja tutkimuksia varten hän työskenteli sekä museossa että maastossa Kalifornian pohjoisosissa ja Brittiläisessä Kolumbiassa.


title: Thomas Raymond Howell

text: Kun Kalifornian yliopiston (UCLA) Donald R. Dickeyn kokoelman kuraattori Adriaan J. van Rossem yllättäen kuoli, sai Howell hänen virkansa. Howell vietti lopun työelämänsä UCLA:n palveluksessa, päätyen lopulta professoriksi. Hän toimi Biologian osaston johtajana 1963-1966 ja jäi eläkkeelle 1986.


title: Thomas Raymond Howell

text: Howellin tutkimustyössä erottui kaksi pääsuuntaa: lintujen käyttäytymiseen ja fysiologiaan perustuva ekologia, etenkin lämmönsäätely äärimmäisissä elinolosuhteissa, ja Keski-Amerikan lintujen eliömaantiede, levinneisyys ja systematiikka. Alkuaikoina hän tutki kolibrien, kiitäjien ja kehrääjien selviytymistä ääriolosuhteissa. Sitten hän perehtyi merilintujen ja etenkin aavikkolokin ("Larus modestus") selviytymisstrategiaan. Hänen tutkimuksensa krokotiilinvartijan ("Pluvianus aegyptius") elämästä oli hänen ehkä merkittävin työnsä tällä tutkimuksen alueella. Tasavaltalaisen ("Philetairus socius") valtavien yhdyskuntapesien lämmitys- ja jäähdytysjärjestelmien selvittäminen oli myös Howellin ansiota.


title: Thomas Raymond Howell

text: Howell suoritti ensimmäisen keräilymatkansa Nicaraguaan vuonna 1951 ja viimeisen 1967. Näillä retkillä hän keräsi suuren joukon näytteitä, jotka hän käsitteli enimmäkseen itse, ja kuvaili sekä nimesi uusia alalajeja.


title: Thomas Raymond Howell

text: Howell toimi useita vuosia American Ornithologists' Unionin (AOU) Check-list Committee'ssa ja oli toimittamassa Lajiluettelon kuudetta ja seitsemättä osaa vuosina 1983 ja 1998. Hän kirjoitti luvun tiklien suvusta "Carduelinae" James Lee Petersin Maailman lintujen lajiluetteloon ("Check-list of Birds of the World"). Vuonna 1985 Howell vastaanotti AOU:n Elliott Coues-palkinnon. Howell toimi AOU:n puheenjohtajana 1982-1984 ja Cooper Ornithological Societyn puheenjohtajana 1964–1967.


title: Thomas Raymond Howell

text: Tom Howell ja Marjorie Cade Caldwell menivät naimisiin 1951 ja heille syntyi poika Thomas R. Howell Jr. Marjorie kuoli 1958. Vuonna 1959 Howell avioitui Trudi H. Gublerin kanssa ja heille syntyi kaksi tytärtä, Yvonne (1960) ja Heidi (1963). Tom ja Trudi erosivat 1970. Vuonna 1981 Tom meni naimisiin Eleanor Standal Dammannin kanssa, johon hän oli tutustunut Galápagoksella. Eleanor kuoli vuonna 2000.


title: Thomas Raymond Howell

text: Howell nimesi muun muassa mäntytimanttikolibrin ("Amazilia cyanocephala") alalajin "chlorostephana".


title: Amy Jo Johnson

text: Amy Jo Johnson (s. 6. lokakuuta 1970 Cape Cod, Massachusetts) on yhdysvaltalainen Gemini- ja Teen Choice -ehdokkuuden saanut näyttelijä ja muusikko. Hän tuli tunnetuksi roolistaan Kimberly Hartina televisiosarjassa "Mighty Morphin Power Rangers". Lisäksi Johnson muistetaan televisiosarjasta "Felicity".


title: Amy Jo Johnson

text: Johnson syntyi Cape Codissa, Massachusettsissa vuonna 1970 autonmyyjälle Greig Johnsonille ja vaateliikkeen omistajalle Christinelle. Hän kiinnostui nuorena telinevoimistelusta, ja usean vuoden harjoittelun jälkeen hän päätti tähdätä olympialaisiin. Johnson pääsi lopulta ensimmäiseen luokkaan ja pääsi siten osallistumaan kansainvälisiin turnauksiin Yhdysvalloissa ja Euroopassa. Hän joutui kuitenkin lopettamaan telinevoimistelun 17-vuotiaana vakavan loukkaantumisen vuoksi, kun hänen toisesta kyynärpäästä lohkesi luu.


title: Amy Jo Johnson

text: Johnson on kihloissa Oliver Ginerin kanssa. Heillä on yksi lapsi, 1. joulukuuta 2008 syntynyt tytär.


title: Amy Jo Johnson

text: Valmistuttuaan 18-vuotiaana high schoolista Johnson muutti Cape Codista New Yorkiin vuonna 1989 pyrkiäkseen näyttelijäksi. New Yorkissa hän opiskeli Lee Strasbergin teatteri-intituutissa ja American Musical and Dramatic Academyssa. Opiskeltuaan vuoden laulamista ja näyttelemistä hän muutti Los Angelesiin aloittaakseen uransa näyttelijänä.


title: Amy Jo Johnson

text: Johnson sai ensimmäiseksi roolikseen vaaleanpunaisen Rangerin Kimberly Hartin uudessa "Mighty Morphin Power Rangers" -televisiosarjassa vuonna 1993. Koska sarja oli erittäin toimintapainotteinen hänen voimistelutaustastaan oli suurta etua roolin saamisessa. Sarjan aikana Johnson sai myös hieman opetusta taistelulajista useilta studion taistelukoreografeilta. Sarjasta tuli myös ensiesityksen jälkeen odottamaton menestys. Hän näytteli sarjassa aina sen päättymiseen asti vuoteen 1995, jonka aikana Johnson näytteli sarjaan perustuvassa elokuvassa "Power Rangers". Sarjan päätyttyä hän siirtyi näyttelemään elokuvien pariin, kuten "Susie Q" vuonna 1996. Vuoden poissaolon jälkeen Power Rangersista hän uusi roolinsa Kimberly Hartina elokuvassa "Power Rangers turbovaihteella" 1997. Tämä jäi myös Johnsonin viimeiseksi esiintymiseksi Power Rangers -sarjassa. Näyteltyään vuosien 1997–2001 aikana useissa elokuvissa, kuten "Killing Mr. Griffin", "Cold Hearts" ja "Onnen oikkuja" hän sai uransa toisen merkittävän roolin televisiosarjasta "Felicity" vuonna 1998. Johnson näytteli sarjassa Julie Emrickia, joka oli opiskelemassa ensimmäistä vuottaan collegessa ja ystävystyi sarjan päähahmon Felicity Porterin kanssa. Johnson näytteli sarjassa kaksi ja puoli vuotta, jonka aikana hän sai Teen Choice -ehdokkuuden roolisuorituksestaan vuonna 2000.


title: Amy Jo Johnson

text: Sarjan jälkeen Johnson esiintyi jälleen independent-elokuvissa ja vieraili myös televisiosarjoissa, kuten "Teho-osasto, Spin City, Entäs Brian?", "Fatal Trust" ja "Wildfire". Vuodesta 2008 lähtien Johnson esiintyi televisiosarjassa "Tarkka-ampujat". Hän on ollut roolistaan "Tarkka-ampujissa" ehdolla Gemini-palkinnon saajaksi.


title: Amy Jo Johnson

text: 2000-luvun alussa Johnson julkaisi ensimmäisen albuminsa "The Trans-American Treatment", jonka hän myös esitti yleisön edessä Los Angelesissa yhtyeensä The Amy Jo Johnson Bandin kanssa. Johnson kuitenkin lopetti yhtyeensä toiminnan ja jatkoi muusikon uraansa yksin. Maaliskuussa 2005 hän julkaisi toisen levyn nimeltä "Imperfect". Joulukuussa 2007 Johnson vieraili Koishii & Hushin levyllä The Carsin coverissa ”Since You’re Gone”.


title: Seppälä (Halikko)

text: Seppälä on kylä entisen Halikon kunnan alueella Länsi-Salossa Hajalan taajaman piirissä. Kylä sijaitsee Hajalantien varrella aivan 110-tien läheisyydessä. Seppälä muodostuu useista pienistä irrallaan olevista kyläalueista, mutta ainoa asutus on Seppälän kantatila Hajalantien varrella. Seppälän naapurikylät ovat Yöntilä, Hulvela, Korvenpää ja Kinnarpyöli.


title: Seppälä (Halikko)

text: Seppälän tila on rakennettu metsäisen mäen itärinteelle. Mäellä sijaitsee puhdasvesinen Seppälänlammi. Kylän itäosa on kynnetty kokonaan pelloksi.


title: Seppälä (Halikko)

text: Seppälän yksittäistalosta on muodostunut oma kylänsä vasta myöhäiskeskiajalla. Tila on mainittu vuoden 1540 maakirjassa ja sillä on ollut muutamia torppia, jotka kuitenkin on hylätty 1900-luvulle tultaessa.


title: Luettelo Aku Ankan taskukirjoista (26–50)

text: Tämä on luettelo Aku Ankan taskukirjojen numeroista 26–50. Ne ilmestyivät alun perin vuosina 1975–1980.


title: Asteekkien filosofia

text: Asteekkien filosofia koostui asteekkien valtakunnassa kehittyneistä filosofisista ajatuksista, jotka olivat Amerikan mantereen kehittyneimpiä ja monilta osiltaan verrattavissa antiikin kreikkalaiseen filosofiaan. Asteekkien filosofia keskittyi dualismin ja monismin väliseen suhteeseen sekä estetiikkaan, ja asteekkiajattelijat pyrkivät vastaamaan keskeiseen kysymykseen, kuinka luonteeltaan hetkellisessä maailmassa voidaan saavuttaa henkinen tasapaino. Totuudella ja objektien arvoilla on keskeinen asema asteekkien filosofiassa.


title: Asteekkien filosofia

text: Asteekkien filosofiassa käsite "teotl" ymmärrettiin perustavaksi ykseydeksi, joka oli koko kaikkeuden taustalla. Teotl muodostaa ja muovaa kaikki asiat ja on niissä. Jopa päinvastaiset asiat – kuten valo ja pimeys, elämä ja kuolema – nähtiin saman ykseyden, teotlin, ilmentyminä. Usko ykseyteen, jolla oli dualistisia eli kaksijakoisia ilmentymiä, vertautuu vastaaviin dialektisen monismin mukaisiin ajatuksiin sekä länsimaisessa että itämaisessa filosofiassa.


title: Asteekkien filosofia

text: Asteekkipapeilla oli panenteistinen näkemys uskonnosta, mutta yleisesti harjoitettu asteekkien uskonto oli monijumalinen. Papit näkivät eri jumalat teotlin transsendentin ykseyden eri puolina, mutta suurten kansanjoukkojen sallittiin harjoittaa monijumalista uskontoa ilman ymmärrystä asteekkien jumalien todellisesta ykseysluonnosta. Monien muiden uskontojen tapaan asteekkien kaikkeuskäsityksen mukaan universumi jakaantui kolmeen tasoon, joista keskimmäisenä oli ihmisten asuttamaa maa. Maan yläpuolella oli taivas ja alapuolella oli maanalinen. Taivaankansi koostui asteekkien käsityksen mukaan 13 kerroksesta, joista yksi oli niin sanottu Omeyocan, duaalisuuden kehä. Syvintä maanalaisen kolkkaa he kutsuivat Mictlaniksi, jota jumalat Mictlantecuhtli ja Mictlancihuatl hallitsivat.


title: Asteekkien filosofia

text: Asteekit esittivät ajatuksiaan usein runomuodossa. Usein kulttuurien sisällä kehittyy uskonto vastaamattomien kysymysten vastauksiksi, mutta asteekkien kohdalla uskotaan käyneen jossakin vaiheessa niin, että rationaalinen ajattelu korvasi uskontoon vetoamisen totuuden etsimisessä.


title: Asteekkien filosofia

text: Asteekkien ajattelussa yhtä lailla tieto, totuus, arvo, oikeudenmukaisuus kuin kauneuskin nähtiin suhteessa teotliin. Ne määriteltiin pragmaattisesti suhteessa ihmisten päämäärään, joka oli tasapainon ylläpito sekä ihmisissä itsessään että koko kaikkeudessa. Koko ihmiselämä oli tämän päämäärään toteuttamista varten.


title: Asteekkien filosofia

text: Asteekkiajattelijat keskittyivät moraaliin tasapainon lähteenä. Maailman nähtiin olevan jatkuvassa muutoksen tilassa koko ajan muuttuvan teotlin mukana. Moraalin tehtävänä oli löytää vakaa tie elämälle muuttuvassa maailmassa. Toisaalta he hyväksyivät kuoleman ja elämän lyhyyden.


title: Asteekkien filosofia

text: Asteekkien ajattelu näki taiteen keinona ilmaista teotlin todellista luonnetta. Taiteen katsottiin olevan hyvää, jos se jollakin tavalla edesauttoi teotlin parempaa ymmärtämistä. Asteekkien runous oli läheisissä yhteyksissä filosofiaan ja sitä käytettiin usein filosofisten ajatusten ilmaisemiseen.


title: Asteekkien filosofia

text: Asteekkien pohtimiin kysymyksiin kuului myös se miten voidaan saada selville se, ettei kaikki ihmisen havaitsema ja kokema ole pelkkää harhaa vaan täyttä totta.


title: Kinansaari

text:
Kinansaari sijaitsee Vuohijärvessä Kouvolassa (entisen Valkealan alueella).
Kinansaari on pohjois-eteläsuunnassa n. 4 km ja itä-länsisuunnassa n. 2 km.


title: Kinansaari

text: Kinansaaressa sijaitsee suojelualue, jossa on kulttuurimaisema. Kinansaaren länsipuolella Vuohijärven Isoselällä sijaitsee vanha historiallinen lääni-, heimo- ja maakuntaraja, jossa kohtaavat Savo, Karjala ja Häme.


title: Kinansaari

text: Saaressa on ollut ympärivuotista asutusta muinaisista ajoista nykypäivään asti. Saari on osa samannimistä kylää, joka tunnetaan jo keskiajalta.


title: Kinansaari

text: Kinansaari on tiettävästi kuulunut ennen vuotta 1539 Taipaleen hallintopitäjään. 1539 Kinansaari on liitetty koko Valkelan alueen yhteydessä Iitin kirkkopitäjään. 1631 perustettiin Valkealan pitäjä.


title: Kinansaari

text: Perimätiedon mukaan Kunttu-niminen mies oli Kinansaaren ensimmäinen asukas. Hän sai myötäjäisinä koko Kinansaaren ottaessaan vaimon Leppäniemestä ja meni asumaan Saarenpäähän, josta tuli sukunimi paikkakunnalle. (Kuntunvuori sijaitsee mantereella Kinansaaren itäpuolella.)


title: Kinansaari

text: Vuoden 1571 maakirjassa ja hopeaveroluettelossa Kinansaaresta mainitaan hopeaveroa kerätyn viideltä isäntämieheltä. (Näistä ainakin osa mantereelta). Suurten nälkävuosien aikana vuonna 1697 menehtyi talon tai torpan koko 24 henkinen perhe nälkään.


title: Kinansaari

text: 1700–luvun alussa asutusta oli kahdessa talossa ja useammassa torpassa. Näihi aikoihin ajoittuu myös Kinansaaren alueella huuhtakaskien viljely. Tämä viljelymuoto säilyi edullisten luonnonolojen ja paikallisten asukkaiden asenteiden vuoksi.


title: Kinansaari

text: 1700-luvulla alkoi intensiivisempi raivaustoiminta Kinansaaren pohjoispään mantereenpuoleisissa torpissa. Kinansaarelaisten tiedetään myös polttaneen tervaa. Eräs kinansaarelaisten tervanpolttopaikka on sijainnut Repovuoren niitty- ja kaskiraivion eteläpäässä.


title: Kinansaari

text: 1743-1809 Kinansaari sijaitsi ns. Vanhassa Suomessa ja kuului Viipurin Kuvermenttiin ja edelleen Venäjän Keisarikuntaan. Valtakuntien raja kulki tuolloin Kinansaaren kohdalta pitkin Vuohijärveä Voikoskelle.


title: Kinansaari

text: 1775 perustettiin Voikosken saha, joka vaikutti myös Kinansaarelaisten elämään.


title: Kinansaari

text: 1809 valtakunnan raja siirtyi Tornionjoelle, eikä alue ollut enää rajaseutua.


title: Kinansaari

text: 1812 liitettiin Kymijoen itäpuoliset ns. Vanhan Suomen alueet autonomisen Suomen suurruhtinaskunnan yhteyteen. Saari kuului Viipurin lääniin.


title: Kinansaari

text: Isojako toteutettiin Kinansaaressa 1820- ja 30-luvulla. Tämä päätti metsien pitkän yhteiskäytön ja metsien käyttö maanomistuksen myötä muuttui.


title: Kinansaari

text: Vielä vuonna 1853 Kinansaaren kyläläisten kylvöstä meni 53,6 % kaskimaahan. (Piilahti 2007: 85-86, 301)


title: Kinansaari

text: Kalastus on ollut ajoittain tärkein elinkeino kinansaarelaisille. Saaressa on ollut monta nuottakuntaa. Kinansaaren kalastuskunta ulottuu laajalle alueella entistä Valkealaa. Mäntyharjun reitti oli merkittävä uittoväylä ja monet saarelaiset työskentelivät tukinuitossa.


title: Kinansaari

text: Kinansaarelaiset osallistuivat itsenäisyyden ajan sotiin ja Mäntysaaren hautausmaalla Kinansaaren yhteydessä on haudattuna myös sodissa kaatuneita saarelaisia.


title: Kinansaari

text: Kinansaareen ei ole ympärivuotista tieyhteyttä mantereelta.


title: Jarmo Mäkitalo

text: Jarmo Juha Tapani Mäkitalo (s. 8. lokakuuta 1960 Lahti) on entinen suomalainen jääkiekkoilija. Hän pelasi hyökkääjänä SM-liigassa vuosina 1977–1980 Lahden Kiekko-Reippaassa, jonka jälkeen siirtyi Ruotsiin, jossa pelasi vuoteen 2000 saakka eri tasoilla lukuun ottamatta lyhyitä visiittejä Saksan Heillbronnissa, Oulun Kärpissä sen aikaisessa 1-divisioonassa ja Tanskan Herningissä.


title: Jarmo Mäkitalo

text: Mäkitalo pelasi kahdet olympiakisat (1980 Lake Placid ja 1984 Sarajevo), maaotteluita hän pelasi 36 A-maajoukkueessa, 8 B-maajoukkueissa, 19 nuorten maajoukkueissa ja 9 poikien maajoukkueissa.


title: Jarmo Mäkitalo

text: Mäkitalon kanssa samoihin aikoihin siirtyi Kiekko-Reippaasta Ruotsin pääsarjaan kaksi muutakin nuorta pelaajaa jättäen Lahden SM-liigajoukkueeseen aikamoisen loven, nämä pelaajat olivat Kari Eloranta ja Erkki Laine.


title: Jarmo Mäkitalo

text: Kiekkouransa jälkeen Jarmo Mäkitalo asettui perheineen Ruotsin Faluniin asumaan ja hän toimii nykyään ensiapuvälineiden myyjänä sekä valmentaa 13-vuotiaita jääkiekkojunioreita.


title: Oleksi Ponikarovskyi

text: Oleksi Volodymyrovytš Ponikarovskyi (, , s. 9. huhtikuuta 1980 Kiova, Ukrainan SNT, Neuvostoliitto) on ukrainalais-kanadalainen jääkiekkoilija, joka pelaa oikeana laitahyökkääjänä. Hän edustaa KHL-seura HC Red Star Kunlunia.


title: Oleksi Ponikarovskyi

text: Ponikarovskyi pelasi ensimmäisen kerran pääsarjatasolla kaudella 1998–1999, jolloin hän edusti RSL:n Krylja Sovetovia. Aiemmilla kausilla Ponikarovskyi oli pelannut myös Dynamo Moskovan kakkosjoukkueessa Venäjän toiseksi ja kolmanneksi korkeimmilla sarjatasoilla. Toronto Maple Leafs oli varannut Ponikarovskyin NHL:ään . Kauden 1999–2000 hän aloitti THK Tverissä Venäjän kakkosliigassa, mutta siirtyi loppukaudeksi Dynamo Moskovaan.


title: Oleksi Ponikarovskyi

text: Torontoon Ponikarovskyi siirtyi kaudeksi 2000–2001. Hän pelasi kolmen kauden ajan pääasiassa AHL:n St. John's Maple Leafsissa, mutta pelasi jokaisella kaudella myös Torontossa. Ensimmäisen kolmen kauden aikana hänelle tuli yhteensä 43 NHL-ottelua. Kaudella 2003–2004 hän vakiinnutti paikkansa Torontossa ja pelasi NHL:ssä 73 ottelua. NHL:n työsulkukaudella 2004–2005 Ponikarovskyi pelasi Venäjän pääsarjassa Himikissä.


title: Oleksi Ponikarovskyi

text: Työsulkukauden jälkeen Ponikarovskyin pisteet nousivat. Kauden 2006–2007 hän pelasi Toronton kahdessa kärkiketjussa ja teki 71 ottelussa 45 pistettä. Kauden jälkeen Ponikarovskyi teki kolmen vuoden jatkosopimuksen Toronton kanssa. Ponikarovskyi teki uuden piste-ennätyksensä kaudella 2008–2009, jolloin hänelle merkittiin 61 tehopistettä 82 ottelussa.


title: Oleksi Ponikarovskyi

text: Ponikarovskyi ei ehtinyt pelata sopimuskauttaan loppuun Torontossa, sillä hänet kaupattiin kesken kauden 2009–2010 Pittsburgh Penguinsiin, josta Toronto sai vaihdossa Luca Caputin ja Martin Škoulan. Ponikarovskyi pelasi Torontossa 477 NHL-peliä, joissa teki 257 pistettä. Kauden aikana hän ylitti neljännen kerran 20 maalin rajan, kun hän iski 21 maalia. Kesällä 2010 Ponikarovskyi teki vuoden sopimuksen Los Angeles Kingsin kanssa.


title: Oleksi Ponikarovskyi

text: Kingsissä Ponikarovskyi pelasi yhden kauden, jonka aikana teki vain viisi maalia. Heinäkuussa 2011 hän teki yhden kauden kattavan sopimuksen Carolina Hurricanesiin. Tammikuussa 2012, pelattuaan Hurricanesissa 49 ottelua, hän siirtyi New Jersey Devilsiin pelaajakaupassa, jossa Carolina sai vaihdossa puolustaja Joseph Sovan ja neljännen kierroksen varausvuoron . New Jersey eteni keväällä 2012 NHL:n loppuotteluihin, mutta hävisi Stanley Cupin mestaruuden Ponikarovskyin entiselle seuralle Los Angeles Kingsille.


title: Oleksi Ponikarovskyi

text: Heinäkuussa 2012 Ponikarovskyi teki yksivuotisen sopimuksen Winnipeg Jetsin kanssa. NHL:ssä alkoi syyskuussa 2012 työsulku, jonka aikana Ponikarovskyi pelasi KHL:n Donbass Donetskissa. NHL-kauden 2012–2013 alettua Ponikarovskyi ehti pelata Winnipegissä 12 ottelua ennen kuin siirtyi helmikuussa 2013 takaisin New Jersey Devilsiin. Winnipeg sai vaihdossa seitsemännen kierroksen varausvuoron sekä neljännen kierroksen varausvuoron .


title: Oleksi Ponikarovskyi

text: Elokuussa 2013 Ponikarovskyi siirtyi kaksivuotisella sopimuksella KHL-seura SKA Pietariin.


title: Oleksi Ponikarovskyi

text: Ponikarovskyi ei ole pelannut yksissäkään MM-kisoissa, mutta edusti Ukrainaa Salt Lake Cityn talviolympialaisissa 2002.


title: Oleksi Ponikarovskyi

text: Ponikarovskyi sai Kanadan kansalaisuuden vuonna 2007.


title: Aes Dana (black metal -yhtye)

text: Aes Dana on vuonna 1994 perustettu ranskalainen black metal -yhtye. Yhtyeen nimi "Aes dana" on irlantia ja tarkoittaa ihmisen lahjaa. Yhtyeen sanoitukset käsittelevät Pohjois-Eurooppalaisia mytologioita.


title: Aes Dana (black metal -yhtye)

text: Aes Danan perustivat Talies ja Amorgen vuonna 1994, pian sen jälkeen yhtyeeseen liittyivät, Vidar, Storm ja Christopher. Heidän ensimmäinen demonsa "Chroniques du Crépuscule" oli tunnelmallista black metallia. Vuosina 1997 ja 1999 Christopher korvattiin Milambrella, Storm Juan Jolocaustilla ja Seth liittyi toiseksi kitaristiksi.


title: Aes Dana (black metal -yhtye)

text: He nauhoittivat Ranskassa heidän ensimmäisen kokopitkän albuminsa vuonna 2000. Seth jätti yhtyeen samana vuonna ja tilalle tuli Tilion.


title: Aes Dana (black metal -yhtye)

text: Vuonna 2000 yhtye alkoi lisätä musiikkiinsa vanhanaikaisia soittimia, kuten fagotin. He nauhoittivat toisen albuminsa "La Chasse Sauvage" vuonna 2001 ja kolmannen "Formors" 2005.


title: Aes Dana (black metal -yhtye)

text: Hades jätti bändin ja tilalle tuli Myrddyn vuonna 2006. Taliesin tuli takaisin korvaamaan Benoitin ja Ireel korvasi Tilionin vuonna 2008.


title: Kiinan naisten jääkiekkomaajoukkue

text: Kiinan naisten jääkiekkomaajoukkue edustaa Kiinaa naisten virallisissa maaotteluissa. Joukkuetta hallinoi Kiinan jääkiekkoliitto ja sen valmentajana toimii Rick Seeley.


title: Kiinan naisten jääkiekkomaajoukkue

text: Kiinalla on noin 300 naispelaajaa.


title: Kiinan naisten jääkiekkomaajoukkue

text: Kiinan menestysvuodet sijoittuvat 90-luvulle, kiitos "Great Wall of China":lle eli maalivahti Guo Hongille, joka on jo lopettanut uransa.Kiina ei ole saavuttanut mitalia olympialaisissa tai MM-kisoissa. Olympialaisissa Kiina oli neljäs vuonna 1998, seitsemäs 2002. MM-kisoissa joukkue on ollut neljäs vuosina 1994 sekä 1997.


title: Akim Aliu

text: Akim Aliu (s. 24. huhtikuuta 1989 Okene, Nigeria) on nigerialaissyntyinen ukrainalais-kanadalainen jääkiekkoilija. Aliu on Chicago Blackhawksin varaus, joka pelasi Calgary Flamesissä seitsemän NHL-ottelua.


title: Akim Aliu

text: Aliu syntyi Nigeriassa, mutta hän vietti suurimman osan lapsuuttansa Ukrainassa. Hänen isänsä työskenteli Kiovan yliopistossa, ja hänen äitinsä oli ukrainalainen. Aliu puhuu myös äidinkielenään ukrainaa. Aliu aloitti jääkiekkoilun vasta 12-vuotiaana Torontossa, jonne perhe oli muuttanut paria viikkoa aikaisemmin. Hän pääsi pelaamaan yhteen Toronton parhaista poikajoukkueista, jossa pelasi myös tuleva NHL-pelaaja Sam Gagner.


title: Akim Aliu

text: Aliu siirtyi OHL-junioriliigaan kaudeksi 2005–2006. Hän aloitti kautensa Windsor Spitfiresissä, jossa ajautui kuitenkin vaikeuksiin. Aliu ei suostunut osallistumaan tulokkaiden kasterituaaliin, jossa veteraanipelaajat määräävät tulokkaat sulloutumaan alasti joukkueen bussin pieneen vessaan. Seuraavan päivän harjoituksissa joukkueen kapteeni Steve Downie iski Aliuta poikittaisella mailalla suuhun, ja Aliu menetti muutaman hampaan. Aliu joutui muutamaksi viikoksi sivuun kokoonpanosta, mutta palattuaan joukkueeseen hän tappeli harjoituksissa Downien kanssa. Lopulta molemmat pelaajat kaupattiin joukkueesta, ja valmentaja Moe Mantha sai potkut tapahtuneesta seuranneen kohun jälkeen.


title: Akim Aliu

text: Aliu jatkoi uraansa Sudbury Wolvesissa, jossa hän ajautui erimielisyyksiin valmentaja Mike Folignon kanssa. Aliu myös hyllytettiin muutamasta pelistä, kun hän oli ottanut tyhmiä jäähyjä. Chicago Blackhawks varasi Aliun toisella kierroksella 56 varauksena . Seuraavaksi kaudeksi Sudbury kauppasi hänet London Knightsiin. Londonissa hän teki kaudella 2007–2008 tehot 28+33 60 ottelussa. OHL-kauden jälkeen Aliu pelasi myös ensimmäiset ammattilaispelinsä, kun hän edusti kahdessa ottelussa AHL:ssa pelaavaa Chicagon farmiseuraa Rockford IceHogsia. Kesällä 2008 Aliu teki kolmen vuoden sopimuksen Chicagon kanssa. Hän palasi kuitenkin vielä kaudeksi 2008–2009 OHL:n Londoniin, jossa ei kuitenkaan pelannut koko kautta, sillä hänet kaupattiin kesken kauden takaisin Sydburyyn.


title: Akim Aliu

text: Ensimmäisen ammattilaiskautensa Aliu pelasi 2009–2010. Hän edusti pääasiassa Chicagon farmijoukkue Rockfordia. Aliu joutui kuitenkin loppukaudesta myös farmin farmiin ECHL-liigan Toledo Walleyesiin. Kauden jälkeen hän Aliu oli osa suurkauppaa, jossa hän siirtyi Atlanta Thrashersiin Dustin Byfuglienin, Brent Sopelin ja Ben Eagerin kanssa, ja Chicago sai Marty Reasonerin, Jeremy Morinin, Joey Crabbin ja Atlantan ensimmäisen sekä toisen kierroksen varausvuoron .


title: Akim Aliu

text: Kautensa Aliu aloitti Thrashersin farmijoukkueessa AHL:n Chicago Wolvesissa, josta hänet tiputettiin vielä ECHL-liigan Gwinnett Gladiatorsiin. Maaliskuussa 2011 Thrashers lainasi hänet AHL:n Peoria Rivermeniin.


title: Akim Aliu

text: Kaudeksi 2011–2012 Thrashers muutti Winnipegiin ja muutti nimekseen Jets. Aliu tippui Jetsin kokoonpanosta harjoituskaudella ja oli sen jälkeen pitkiä aikoja pelaamatta. Hän käväisi kuitenkin lyhyesti ECHL:n Colorado Eaglesissa ja itävaltalaisessa EC Salzburgissa. Tapaninpäivänä Jets lainasi hänet Calgary Flamesin farmijoukkueeseen Abbotsford Heatiin. Tammikuussa Flames hankki Aliun pelaajaoikeudet Jetsiltä vaihdossa John Negriniin.. Aliu teki uransa ensimmäisen NHL-maalin Calgary Flamesin paidassa Anaheim Ducksia vastaan 7. huhtikuuta 2012.


title: La Chasse Sauvage

text: La Chasse Sauvage on Aes Danan ensimmäinen albumi. Se nauhoitettiin Ranskassa vuonna 2000.


title: Megasthenes

text: Megasthenes oli kreikkalainen, jonka Seleukos I lähetti intialaisen Chandragupta Mauryan luokse joskus vuoden 305 eaa. jälkeen. Myöhemmin eläneet historioitsijat ja maantieteilijät käyttivät Megasthenestä lähteenään Intian maantieteestä, politiikasta ja yhteiskunnasta.


title: Formors

text: Formors on ranskalaisen Aes Danan toinen studioalbumi, joka julkaistiin vuonna 2005.


title: Tanner

text: Tanner voi olla suku- tai etunimi eri kielissä. Tunnettuja nimen kantajia ovat mm. seuraavat:


title: Burebista

text: Burebista (k. 44 eaa.) oli Daakian kuningas vuosina 82–44 eaa. Hän oli yksi merkittävimmistä Daakian hallitsijoista, joka yhdisti Mustanmeren alueen, Daakian, Pannonian ja Pohjois-Traakian heimot voimakkaaksi valtioksi.


title: Burebista

text: Burebista nousi kuninkaaksi vuonna 82 eaa. ylipappinsa Deceneuksen avustuksella. Tämän jälkeen hän siirsi valtakuntansa pääkaupungin Popeștista Etelä-Karpaateille. Hän myös rakennutti lukuisia linnoituksia turvaamaan Daakian rajoja.


title: Burebista

text: Burebista soti menestyksekkäästi kelttejä vastaan vuosina 60–59 eaa. ja hyökkäsi tämän jälkeen kreikkalaisiin siirtokuntiin Krimillä, muun muassa Olbiaan.


title: Burebista

text: Sisällissodan sytyttyä Roomassa Pompeiuksen ja Caesarin välille vuonna 49 eaa. Burebista tuki Pompeiusta. Caesar kuitenkin voitti sodan ja suunnitteli sotaretkeä Daakiaan. Caesar kuitenkin murhattiin 15. huhtikuuta 44 eaa. ja pian myös Burebista koki saman kohtalon. Hänen valtakuntansa jakautui neljään tai viiteen osaan, eivätkä daakialaiset saaneet enää vastaavaa johtajaa yli sataan vuoteen, ennen kuin Decebalus nousi valtaistuimelle ensimmäisen vuosisadan lopulla.


title: Valmet Petra

text: Valmet Petra on Valmetin valmistama itselataava metsästyskivääri, joka perustuu Kalašnikovin kehittämään kaasumäntätekniikkaan. Suomen ulkopuolella "Valmet (M-88) Hunter" -nimellä markkinoidun aseen yleisimmät kaliiperit ovat .223 Remington, .243 Winchester, .308 Winchester ja .30-06 Springfield.


title: Valmet Petra

text: Tourulassa valmistettuun rynnäkkökivääriin tehtiin pieniä muutoksia, tukki vaihdettiin puiseksi, liipasin laakeroitiin laatikon takaosaan, koneistoa venytettiin 12 mm pidemmälle patruunalle ja kanteen tehtiin mahdollisuus kiikarikiinnitykseen ja varsinaisessa tuotantomallissa kiinnitys muutettiin tapahtumaan ruuveilla. Muitakin pieniä muutoksia tehtiin jo ensimmäiseen malliin. Myöhemmissä malleissa tukkia uudistettiin enemmän metsästysasemaiseksi, varmistin vaihdettiin koneiston poikkisuuntaiseksi tapiksi ja tähtäimet vaihdettiin kaasumännän päältä piipun päähän. Myös ongelmallista laatikonkiinnitystä parannettiin.


title: Valmet Petra

text: Aseen etuihin kuuluvat matala piippulinja ja mieto rekyyli. Tämän sanotaan takaavan nopeat ja tarkat jatkolaukaukset. Ammuttaessa tuntemus on kokoelma kolahduksia, johtuen AK-sukuisesta koneistosta.


title: Osceola

text: Osceola (1804 – 20. tammikuuta 1838) oli seminolien päällikkö. Hän johti sadan soturin joukkoaan ensimmäisessä seminolisodassa. Hän syntyi Alabamassa vuonna 1804 Tallasseen kylässä creekperheeseen, mutta hänen isoisänsä oli britti. Floridaan hän päätyi äitinsä mukana, kun monet creek-intiaanit muuttivat sinne vuonna 1814.


title: Osceola

text: Ensimmäisessä seminolisodassa hän taisteli Micanopyn alaisuudessa, joka ei ollut hyväksynyt Yhdysvaltojen tarjoamaa reservaattia Floridan ulkopuolelta. Vuonna 1837 Osceola oli tulossa rauhanneuvotteluihin, kun yhdysvaltalaiset vangitsivat hänet. Hän kuoli malariaan vankeudessa 20. tammikuuta 1838 kolmen vankilassa vietetyn kuukauden jälkeen. Hänet haudattiin Fort Moultriehen sotilaskunnianosoituksin.


title: Alwin Jacobi

text: Louis Wilhelm Alwin Jacobi (25. heinäkuuta 1854 Benshausen, Thüringen, silloinen Preussi – 1905) oli saksalaissyntyinen ruotsalainen rakennusinsinööri ja arkkitehti, joka suunnitteli erityisesti panimorakennuksia.


title: Alwin Jacobi

text: Jacobi muutti Ruotsiin 1874 ja meni Wiklundin konepajan palvelukseen. Yritys toimitti panimoita myös Suomeen. Jacobi suunnitteli myös panimorakennukset, mutta vaativammissa hankkeissa julkisivujen suunnittelijaksi palkattiin varsinainen arkkitehti. Ruotsin panimoista 1800-luvun kahdella viimeisellä vuosikymmenellä ja 1900-luvun alussa suurin osa oli hänen ja Arvid Ahrnborgin suunnittelemia. Toisin kuin Ahrborg, Jacobi toimi myös itsenäisenä suunnittelijana. Hänen suunnittelemiaan Tukholman panimoita olivat muun muassa Nurnbergsbryggeriet, Munchenbryggeriet, Gustaf Piehls bryggeri ja S:t Eriks bryggeri.


title: Alwin Jacobi

text: Suomeen Jacobi suunnitteli Kotkan Höyrypanimon, joka valmistui 1895. Rakennuksessa harjoitettiin panimotoimintaa vuoteen 1967, mutta vuosikymmenien aikana siinä oli samalla myös muuta teollista toimintaa. Mallasjuoman osti panimon 1967 ja lakkautti sen, ja sen sen jälkeen rakennuksessa on toiminut erilaisia pienyrityksiä. Sitä ennen se oli jo päätynyt Kotkan kaupungin omistukseen.


title: Alwin Jacobi

text: Myöhemmin Jacobi oli mukana myös kaivostoiminnassa Ruotsin Lapissa Kiirunassa.1897 Kopparåsfyndigheten inmutas av A.Jacobi.malmi ei kuitenkaan osoittautunut kovin rikkaaksi. ja J. kuoli 1905 varattomana.


title: Kanadan jääkiekkoliitto

text: Kanadan jääkiekkoliitto ("Hockey Canada") on organisaatio, joka hallinnoi jääkiekkoa Kanadassa. Hockey Canada on Kansainvälisen jääkiekkoliiton jäsen. Hockey Canadan päämaja sijaitsee Calgaryssä ja toinen toimista Ottawassa. Vuonna 1994 liittoon liitettiin Canadian Amateur Hockey Association, joka oli aiemmin hallinnoinut amatoorikiekkoa Kanadassa.


title: Pohjantähtimarssi

text: Pohjantähtimarssi on Puolustusvoimien uusi virallinen marssi. Se sai ensiesityksensä 1. tammikuuta 2008. Marssin ovat säveltäneet Kim Kuusi ja Leri Leskinen Puolustusvoimien 90-vuotisjuhlavuoden kunniaksi.